4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์และบริการ

บริษัท ธนาสิริ กรุ๊ป จำกัด (มหาชน) (“บริษัทฯ”)

บริษัทฯ ประกอบธุรกิจพัฒนาอสังหาริมทรัพย์ประเภทบ้านจัดสรรพร้อมที่ดินเพื่อขายประเภททาวน์เฮ้าส์
บ้านแฝด และบ้านเดี่ยว โดยบริษัทฯ จะเป็นผู้พัฒนาโครงการและเป็นเจ้าของโครงการ
เน้นการพัฒนาโครงการในเขตปริมณฑล โดยบริษัทฯ จะเน้นทำเลย่านจังหวัดนนทบุรี
เนื่องจากมีเส้นทางคมนาคมที่สะดวกสบายและมีแผนขยายเครือข่ายคมนาคมในอนาคต

ในการดำเนินงานในแต่ละโครงการ บริษัทฯ
จะเป็นผู้กำหนดรูปแบบโครงการและรายละเอียดการออกแบบ
โดยศึกษาวิจัยจากความต้องการของลูกค้าเป็นสำคัญ
ส่วนงานก่อสร้างจะว่าจ้างผู้รับเหมาเพื่อดำเนินงานก่อสร้างที่อยู่อาศัยทั้งโครงการ
จำนวนผู้รับเหมาขึ้นอยู่กับขนาดของแต่ละโครงการ โดยบริษัทฯ จะมีวิศวกรและผู้ควบคุมงานก่อสร้าง
(Foreman) ของบริษัทฯ เข้าตรวจสอบดูแลงานก่อสร้างให้เป็นไปตามรูปแบบ ให้มีมาตรฐาน
และให้ตรงตามเวลาที่กำหนด ทั้งนี้ บริษัทฯ จะเป็นผู้จัดหาวัสดุก่อสร้างหลักเองทั้งหมด เพื่อที่บริษัทฯ
จะได้บริหารต้นทุนงานก่อสร้างได้อย่างมีประสิทธิภาพ

นอกจากนี้ บริษัทฯ ยังมีบริการหลังการขายโดยให้ความดูแลและรักษาสภาพชุมชน
รวมถึงการรักษาความปลอดภัยให้กับลูกค้าภายหลังพัฒนาโครงการแล้วเสร็จ
รวมถึงการออกแบบพื้นที่ส่วนกลางของแต่ละโครงการให้มีลักษณะโดดเด่น
มีการจัดสรรให้พื้นที่มากกว่าที่กฎหมายกำหนด เพื่อเพิ่มความร่มรื่นให้แก่ผู้อยู่อาศัยในโครงการ

บริษัทฯ จะพัฒนาโครงการในขนาดไม่ใหญ่มากนัก โดยเฉลี่ยจะมีเนื้อที่ประมาณ 15-25 ไร่
อายุโครงการโดยเฉลี่ย 2 ปี ทั้งนี้ เพื่อเป็นการกระจายความเสี่ยง
สร้างความหลากหลายของผลิตภัณฑ์ และความเป็นส่วนตัวให้กับลูกค้าผู้อยู่อาศัย
ในการเปิดขายโครงการจะเป็นลักษณะเป็นแบบกึ่งสั่งสร้าง
โดยเฟสแรกจะเป็นบ้านสร้างเสร็จก่อนขาย โดยจะก่อสร้างบ้านประมาณร้อยละ 60-70
ส่วนเฟสต่อๆ ไปจะเป็นแบบตามยอดขาย (Pre-sale) โดยจะเปิดขายไปพร้อมๆ กับการก่อสร้าง
โดยมีสัดส่วนระหว่างบ้านสร้างก่อนขายต่อบ้านสั่งสร้างของบริษัทฯ อยู่ที่ประมาณร้อยละ 80:20

สำหรับการขายบริษัทฯ จะเรียกเก็บเงินจอง เงินทำสัญญา และเงินดาวน์จากลูกค้าประมาณร้อยละ
5-10 ของราคาขาย ระยะเวลาผ่อนชำระเงินดาวน์ประมาณ 2-6 งวด
ขึ้นอยู่กับระยะการก่อสร้างบ้าน โดยทั่วไปบริษัทฯ จะใช้ระยะเวลาก่อสร้างประมาณ 4-6 เดือน
ส่งมอบบ้านและโอนกรรมสิทธิ์บ้านให้ลูกค้าตามที่กำหนดในสัญญาจะซื้อจะขาย
ซึ่งขึ้นอยู่กับความพร้อมของลูกค้า กลุ่มลูกค้าเป้าหมายเป็นกลุ่มผู้บริโภคที่มีกำลังซื้อระดับปานกลาง
ระดับราคาบ้านของบริษัทฯ เฉลี่ยประมาณ 4 ล้านบาท

บริษัท ธนาสิริ พร็อพเพอร์ตี้ ดีเวลลอปเม้นท์ จำกัด (“TPD”)

TPD เป็นบริษัทย่อยของบริษัทฯ จัดตั้งขึ้นตั้งแต่ปี 2533 ประกอบธุรกิจพัฒนาอสังหาริมทรัพย์เพื่อขาย
โดยจะเป็นผู้พัฒนาโครงการและเป็นเจ้าของโครงการ เน้นการพัฒนาโครงการในต่างจังหวัด
เน้นทำเลที่เป็นแหล่งท่องเที่ยว ปัจจุบันทำโครงการในจังหวัดภูเก็ต ณ ปัจจุบันเปิดขายอยู่ 3
โครงการ เป็นโครงการบ้านเดี่ยว/บ้านแฝดชั้นเดียว ทาวน์โฮม และอาคารพาณิชย์

ทั้งนี้ ในการออกแบบก่อสร้างโครงการบริษัทฯ
จะเป็นผู้กำหนดรูปแบบโครงการและรายละเอียดการออกแบบ
ว่าจ้างผู้รับเหมาเพื่อดำเนินงานก่อสร้าง รวมถึงเป็นผู้จัดหาวัสดุก่อสร้างหลักเองทั้งหมด
แต่ในส่วนของฝ่ายขาย วิศวกรผู้ควบคุมงานก่อสร้าง (Foreman)
และฝ่ายจัดการจะดำเนินการโดยพนักงานของ TPD เอง

ทุกโครงการของกลุ่มบริษัทอยู่ภายใต้แนวความคิด “การสร้างครอบครัว สังคม ที่ร่มรื่น อบอุ่น
ให้แก่ลูกค้าในทุกช่วงจังหวะชีวิตที่ธนาสิริ” และใช้ชื่อโครงการภายใต้แบรนด์ “ไพร์มเพลส”,
“เดอะ คลัสเตอร์ วิลล์” และ “ธนาสิริ”
ซึ่งแต่ละชื่อจะมีลักษณะโครงการที่ต่างกันเพื่อตอบสนองความต้องการของกลุ่มลูกค้าเป้าหมายที่แตกต่างกัน
โดยมีรายละเอียดดังนี้

  ---------------------- ---- -------------------------------------------
  1) โครงการ “บ้านธนาสิริ”       

  ตราสัญลักษณ์โครงการ       :    []

  ลักษณะโครงการ           :    บ้านเดี่ยวระดับกลาง

  ระดับราคา               :    4-10 ล้านบาท

  กลุ่มลูกค้าเป้าหมาย         :    - กลุ่มลูกค้าที่มีรายได้ค่อนข้างสูง B+, A

                              - รายได้ต่อเดือน 90,000-120,000 บาท

  2) โครงการ “เดอะ            
  คลัสเตอร์ วิลล์”                

  ตราสัญลักษณ์โครงการ       :    []

  ลักษณะโครงการ           :    บ้านทาวน์เฮ้าส์สไตล์บ้านเดี่ยว

  ระดับราคา               :    2.5-4 ล้านบาท

  กลุ่มลูกค้าเป้าหมาย         :    - กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+
                              , B

                              - รายได้ต่อเดือน 50,000-80,000 บาท

  3) โครงการ “ไพร์มเพลส”       

  ตราสัญลักษณ์โครงการ       :    []

  ลักษณะโครงการ           :    บ้านทาวน์เฮ้าส์คุณภาพ

  ระดับราคา               :    1.5-3 ล้านบาท

  กลุ่มลูกค้าเป้าหมาย         :    - กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C,
                              C+

                              - รายได้ต่อเดือน 30,000-50,000 บาท
  ---------------------- ---- -------------------------------------------

ตั้งแต่ก่อตั้งจนถึงสิ้นปี 2553 กลุ่มบริษัทฯ ได้เปิดโครงการมาแล้วจำนวนทั้งสิ้น 12 โครงการ
(รวมที่เปิดขายอยู่ในปัจจุบัน 6 โครงการ) มีมูลค่ารวมทั้งหมด 3,564 ล้านบาท
โดยเป็นมูลค่าของบ้านที่ขายได้แล้วจำนวน 2,867 ล้านบาท
และมูลค่าของบ้านที่จดทะเบียนโอนกรรมสิทธิ์แล้ว จำนวน 2,717 ล้านบาท
ตารางด้านล่างนี้จะแสดงรายละเอียดของโครงการที่ปิดแล้วและที่เปิดขายอยู่
โดยแสดงมูลค่าโครงการ จำนวนยูนิต ยอดการขาย และการโอนบ้าน
รวมถึงมูลค่าเงินลงทุนของแต่ละโครงการ โดยสามารถแบ่งได้ดังนี้

รายละเอียดโครงการทั้งหมด (ณ วันที่ 31 ธันวาคม 2553)

[TABLE]

[TABLE]

หมายเหตุ :

1) ขายแล้ว มาจากตัวเลขยอดจองซื้อ และรอโอนกรรมสิทธิ์ รวมถึงยูนิตที่โอนแล้ว

2) มูลค่าเงินทุนในโครงการมาจากค่าก่อสร้างและค่าพัฒนาสาธารณูปโภคในโครงการ
โดยตัวเลขที่แสดงเป็นตัวเลขทางบัญชี
ซึ่งเมื่อเปรียบเทียบกับตัวเลขของทางก่อสร้างแล้วไม่ต่างกันอย่างมีนัยสำคัญ

โครงการที่ปิดแล้ว ทั้งหมด 6 โครงการ ได้แก่

1) โครงการธนาสิริ รัตนาธิเบศร์ - บางใหญ่

  []

+-----------------------+----------------------------------------------+
| ที่ตั้งโครงการ            | ถ.รัตนาธิเบศร์ อ.บางบัวทอง จ.นนทบุรี               |
+-----------------------+----------------------------------------------+
| พื้นที่โครงการ            | 28-3-74.7 ไร่                                 |
+-----------------------+----------------------------------------------+
| รายละเอียดโครงการ      | บ้านเดี่ยว 2 ชั้น จำนวน 112 หลัง                   |
+-----------------------+----------------------------------------------+
| จุดเด่นโครงการ          | -   ทำเลติดถนนใหญ่                             |
|                       |                                              |
|                       | -   ออกแบบเพื่อให้เกิด                           |
|                       | บรรยากาศของสังคมอยู่อาศัยที่ดีพร้อมด้วยระบบสาธารณูปโภค |
|                       |     อาทิ สโมสร สระว่ายน้ำ สวนสาธารณะ            |
|                       |     และสะดวกสบายในการเดินทางเข้าสู่เมือง          |
|                       |                                              |
|                       | -   คุ้มค่ากับฟังก์ชั่นและวัสดุคุณภาพเกรด A             |
|                       |     ของบ้านที่เราคัดสรรเพื่อคุณ                     |
+-----------------------+----------------------------------------------+
| กลุ่มลูกค้าเป้าหมาย        | กลุ่มลูกค้าที่มีรายได้ค่อนข้างสูง B+, A                 |
+-----------------------+----------------------------------------------+
| ระดับราคาขายต่อหลัง      | 3.7-8.5 ล้านบาท                               |
+-----------------------+----------------------------------------------+
| ประมาณการมูลค่าโครงการ  | 595 ล้านบาท                                   |
+-----------------------+----------------------------------------------+
| ประมาณการมูลค่าเงินลงทุน  | 402 ล้านบาท                                   |
+-----------------------+----------------------------------------------+
| ระยะเวลาขาย           | เปิดโครงการปลายปี 2546 และปิดโครงการสิ้นปี 2550    |
+-----------------------+----------------------------------------------+

2) โครงการไพร์มเพลส รัตนาธิเบศร์ - บางใหญ่

  [][]

+-----------------------+----------------------------------------------+
| ที่ตั้งโครงการ            | ถ.เลียบคลองบางไผ่ ต.บางรักพัฒนา อ.บางบัวทอง       |
|                       | จ.นนทบุรี                                      |
+-----------------------+----------------------------------------------+
| พื้นที่โครงการ            | 17-2-22.8 ไร่                                 |
+-----------------------+----------------------------------------------+
| เจ้าของโครงการ         | บริษัท ธนาสิริ กรุ๊ป จำกัด (มหาชน)                  |
+-----------------------+----------------------------------------------+
| รายละเอียดโครงการ      | ทาวน์เฮ้าส์หน้ากว้าง 5 เมตร 2 ชั้น จำนวน 223 หลัง    |
+-----------------------+----------------------------------------------+
| จุดเด่นโครงการ          | -   มีรูปแบบบ้านสวยงาม ต่างจากทาวน์เฮ้าส์ปัจจุบันทั่วไป  |
|                       |     (เช่น ระแนงไม้ หินทรายประดับ)                |
|                       |     และมีห้องนอนชั้นล่าง                          |
|                       |                                              |
|                       | -   โครงการมีสิ่งอำนวยความสะดวกให้ ได้แก่ สโมสร    |
|                       |     สระว่ายน้ำ และฟิตเนส ซึ่งโครงการทาวน์เฮ้าส์อื่นๆ   |
|                       |     ไม่มี                                      |
|                       |                                              |
|                       | -   มีพื้นที่ใช้สอยเหมาะสมกับครอบครัวกลุ่มลูกค้าเป้าหมาย  |
|                       |     (2-4 คน/ครอบครัว)                         |
|                       |                                              |
|                       | -   วัสดุที่ใช้มีคุณภาพดี                            |
|                       |                                              |
|                       | -   ระบบรักษาคว                               |
|                       | ามปลอดภัยด้วยพนักงานรักษาความปลอดภัยและกล้องวงจรปิด |
|                       |                                              |
|                       | -   เส้นทางคมนาคมสะดวก เข้า – ออก ได้ 3 ทาง     |
|                       |     เชื่อมต่อ ถ.กาญจนาภิเษก และ ถ.บางกรวย -      |
|                       |     ไทรน้อย และแนวรถไฟฟ้าสายสีม่วง               |
|                       |                                              |
|                       | -   ทำเลอยู่ในชุมชน ใกล้ห้างสรรพสินค้าทั้งขาเข้าและออก |
|                       |     ใกล้โรงพยาบาล                             |
+-----------------------+----------------------------------------------+
| กลุ่มลูกค้าเป้าหมาย        | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C, C+  |
+-----------------------+----------------------------------------------+
| ระดับราคาขายต่อหลัง      | 1.39-1.69 ล้านบาท                             |
+-----------------------+----------------------------------------------+
| ประมาณการมูลค่าโครงการ  | 344 ล้านบาท                                   |
+-----------------------+----------------------------------------------+
| ประมาณการมูลค่าเงินลงทุน  | 267 ล้านบาท                                   |
+-----------------------+----------------------------------------------+
| ระยะเวลาก่อสร้าง        | ตั้งแต่เดือนพฤษภาคม 2549                         |
+-----------------------+----------------------------------------------+
| ระยะเวลาขาย           | เปิดตัวโครงการเดือนกันยายน 2549                  |
|                       | และปิดโครงการมีนาคม 2553                       |
+-----------------------+----------------------------------------------+

3) โครงการเดอะ คลัสเตอร์ วิลล์ ราชพฤกษ์

โครงการขนาดเล็ก ติดถนนตัดใหม่ เชื่อมสู่สะพานข้ามแม่น้ำเจ้าพระยาแห่งใหม่ในอนาคต (ปี
2554)

[] []

+---------------------+------------------------------------------------+
| ที่ตั้งโครงการ          | ถ.ท่าน้ำนนทบุรี - วัดโบสถ์ดอนพรหม ต.บางกร่าง          |
|                     | อ.เมืองนนทบุรี จ.นนทบุรี                            |
+---------------------+------------------------------------------------+
| พื้นที่โครงการ          | 7-0-0 ไร่                                       |
+---------------------+------------------------------------------------+
| เจ้าของโครงการ       | บริษัท ธนาสิริ กรุ๊ป จำกัด (มหาชน)                    |
+---------------------+------------------------------------------------+
| รายละเอียดโครงการ    | ทาวน์เฮ้าส์สไตล์บ้านเดี่ยว 2 ชั้น หน้ากว้าง 8 เมตร จำนวน  |
|                     | 46 หลัง                                         |
+---------------------+------------------------------------------------+
| จุดเด่นโครงการ        | -   ความเป็นส่วนตัวด้วยการจัดแบ่งบ้านออกเป็นกลุ่มละ 2-4  |
|                     |     หลัง และมีจำนวนเพียง 46 ยูนิต                   |
|                     |                                                |
|                     | -                                              |
|                     |    คุ้มค่ากับฟังก์ชั่นและพื้นที่ใช้สอยของบ้านที่ได้เหมือนบ้านเดี่ยว |
|                     |                                                |
|                     | -   ให้ความโปร่งโล่งด้วยพื้นที่บ้านชั้นสองแยกอิสระ         |
|                     |     พร้อมสวนส่วนตัวทุกยูนิต                          |
|                     |                                                |
|                     | -   ติดถนนตัดใหม่                                 |
|                     |     ติดโครงการสะพานข้ามแม่น้ำเจ้าพระยาแห่งใหม่        |
|                     |     ใช้เวลาเดินทางสั้น                             |
+---------------------+------------------------------------------------+
| กลุ่มลูกค้าเป้าหมาย      | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+, B    |
+---------------------+------------------------------------------------+
| ระดับราคาขายต่อหลัง    | 2.39-2.99 ล้านบาท                               |
+---------------------+------------------------------------------------+
| ป                   | 128 ล้านบาท                                     |
| ระมาณการมูลค่าโครงการ |                                                |
+---------------------+------------------------------------------------+
| ป                   | 94 ล้านบาท                                      |
| ระมาณการมูลค่าเงินลงทุน |                                                |
+---------------------+------------------------------------------------+
| ระยะเวลาก่อสร้าง      | ตั้งแต่เดือนมีนาคม 2550                             |
+---------------------+------------------------------------------------+
| ระยะเวลาขาย         | เปิดตัวโครงการ เดือนพฤษภาคม 2550                  |
|                     | และปิดโครงการมีนาคม 2553                         |
+---------------------+------------------------------------------------+

4) โครงการเดอะ ไพรเวซี่ ไพร์มเพลส รัตนาธิเบศร์ - บางใหญ่

  [] []

+--------------------+-------------------------------------------------+
| ที่ตั้งโครงการ         | ซ.วัดไผ่เหลือง ถ.จันทร์ทองเอี่ยม ต.บางรักพัฒนา           |
|                    | อ.บางบัวทอง จ.นนทบุรี                              |
+--------------------+-------------------------------------------------+
| พื้นที่โครงการ         | 10-1-11 ไร่                                      |
+--------------------+-------------------------------------------------+
| เจ้าของโครงการ      | บริษัท ธนาสิริ กรุ๊ป จำกัด (มหาชน)                     |
+--------------------+-------------------------------------------------+
| รายละเอียดโครงการ   | บ้านแฝดสไตล์บ้านเดี่ยว 2 ชั้น จำนวน 46 ยูนิต และบ้านเดี่ยว  |
|                    | 2 ชั้น                                            |
|                    |                                                 |
|                    | จำนวน 11 ยูนิต รวมทั้งหมด 57 ยูนิต                    |
+--------------------+-------------------------------------------------+
| จุดเด่นโครงการ       | -   ฟังก์ชั่นใช้สอยคุ้มค่าเหมือนบ้านเดี่ยว                  |
|                    |     แต่จ่ายในราคาบ้านแฝด                           |
|                    |                                                 |
|                    | -   ออกแบบเพื่อให้เกิดบรรยากาศของสังคมอยู่อาศัยที่ดี       |
|                    |     เพรียบพร้อมด้วยระบบสาธารณูปโภค อาทิ สโมสร        |
|                    |     สระว่ายน้ำ สวนสาธารณะ                         |
|                    |     และสะดวกสบายในการเดินทางเข้าสู่เมือง             |
|                    |                                                 |
|                    | -   คุ้มค่ากับฟังก์ชั่นและวัสดุคุณภาพเกรด A                |
+--------------------+-------------------------------------------------+
| กลุ่มลูกค้าเป้าหมาย     | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+, B     |
+--------------------+-------------------------------------------------+
| ระดับราคาขายต่อหลัง   | 1.99-2.69 ล้านบาท                                |
+--------------------+-------------------------------------------------+
| ปร                 | 151 ล้านบาท                                      |
| ะมาณการมูลค่าโครงการ |                                                 |
+--------------------+-------------------------------------------------+
| ปร                 | 108 ล้านบาท                                      |
| ะมาณการมูลค่าเงินลงทุน |                                                 |
+--------------------+-------------------------------------------------+
| ระยะเวลาก่อสร้าง     | ตั้งแต่เดือนพฤษภาคม 2550                            |
+--------------------+-------------------------------------------------+
| ระยะเวลาขาย        | เปิดตัวโครงการ เดือนกันยายน 2550                    |
|                    | และปิดโครงการกุมภาพันธ์ 2553                        |
+--------------------+-------------------------------------------------+

5) โครงการเดอะ ไพรเวซี่ ไพร์มเพลส รัตนาธิเบศร์ - บางใหญ่ (เฟส 2)

  [] []

+----------------------+-----------------------------------------------+
| ที่ตั้งโครงการ           | ถ.เลียบคลองบางไผ่ ต.บางรักพัฒนา อ.บางบัวทอง        |
|                      | จ.นนทบุรี                                       |
+----------------------+-----------------------------------------------+
| พื้นที่โครงการ           | 14-0-63.1 ไร่                                  |
+----------------------+-----------------------------------------------+
| เจ้าของโครงการ        | บริษัท ธนาสิริ กรุ๊ป จำกัด (มหาชน)                   |
+----------------------+-----------------------------------------------+
| รายละเอียดโครงการ     | บ้านแฝดสไตล์บ้านเดี่ยว 2 ชั้น จำนวน 62 ยูนิต           |
|                      |                                               |
|                      | บ้านเดี่ยว 2 ชั้น จำนวน 22 ยูนิต                     |
+----------------------+-----------------------------------------------+
| จุดเด่นโครงการ         | -   ออกแบบเพื่อให้เกิดบรรยากาศของสังคมอยู่อาศัยที่ดี     |
|                      |     เพรียบพร้อมด้วยระบบสาธารณูปโภค สวนสาธารณะ     |
|                      |     และสะดวกสบายในการเดินทางเข้าสู่เมือง           |
|                      |                                               |
|                      | -   คุ้มค่ากับฟังก์ชั่นและวัสดุคุณภาพเกรด A              |
|                      |                                               |
|                      | -   ความงามเพื่อที่อยู่อาศัยสไตล์ Modern Spa          |
|                      |     เน้นความโปร่งโล่งสบาย ใกล้ชิด ธรรมชาติและสายน้ำ  |
+----------------------+-----------------------------------------------+
| กลุ่มลูกค้าเป้าหมาย       | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+, B   |
+----------------------+-----------------------------------------------+
| ระดับราคาขายต่อหลัง     | 1.99-2.69 ล้านบาท                              |
+----------------------+-----------------------------------------------+
| ประมาณการมูลค่าโครงการ | 244 ล้านบาท                                    |
+----------------------+-----------------------------------------------+
| ประมาณการมูลค่าเงินลงทุน | 168 ล้านบาท                                    |
+----------------------+-----------------------------------------------+
| ระยะเวลาก่อสร้าง       | ตั้งแต่เดือนมิถุนายน 2551                           |
+----------------------+-----------------------------------------------+
| ระยะเวลาขาย          | เปิดตัวโครงการ เดือนพฤศจิกายน 2551                |
|                      | และปิดโครงการสิงหาคม 2553                       |
+----------------------+-----------------------------------------------+

6) โครงการธนาสิริ ปิ่นเกล้า – ราชพฤกษ์

โครงการติดถนนใหญ่ราชพฤกษ์เป็นโครงการในระดับบนของบริษัทฯ
หลังจากปิดการขายโครงการบ้านธนาสิริ รัตนาธิเบศร์
ที่ลูกค้าให้การตอบรับและสร้างชื่อเสียงให้บริษัทฯ เป็นที่รู้จักของกลุ่มลูกค้า
เกิดขึ้นเพื่อตอบสนองกลุ่มลูกค้าที่ต้องการที่อยู่อาศัยในทำเลติดถนนใหญ่ราชพฤกษ์ ในระดับราคา 3-4
ล้านบาท ซึ่งมีเพียงไม่กี่โครงการในถนนเส้นนี้

[] []

+---------------------+------------------------------------------------+
| ที่ตั้งโครงการ          | ริม ถ.ราชพฤกษ์ ม.5 ต.บางกร่าง อ.เมืองนนทบุรี จ.นนทบุรี |
+---------------------+------------------------------------------------+
| พื้นที่โครงการ          | 23-0-31.41 ไร่                                  |
+---------------------+------------------------------------------------+
| เจ้าของโครงการ       | บริษัท ธนาสิริ กรุ๊ป จำกัด (มหาชน)                    |
+---------------------+------------------------------------------------+
| รายละเอียดโครงการ    | บ้านแฝดสไตล์เดี่ยว 2 ชั้น จำนวน 80 ยูนิต และบ้านเดี่ยว 2  |
|                     | ชั้น จำนวน 28 ยูนิต ทาวน์เฮ้าส์ 28 หลัง รวมทั้งหมด 136   |
|                     | ยูนิต                                            |
+---------------------+------------------------------------------------+
| จุดเด่นโครงการ        | -   ทำเลติดถนนใหญ่                               |
|                     |                                                |
|                     | -   ออกแบบเพื่อให้เกิดบรรยากาศของสังคมอยู่อาศัยที่ดี      |
|                     |     พร้อมด้วยระบบสาธารณูปโภค อาทิ สโมสร สระว่ายน้ำ   |
|                     |     สวนสาธารณะ และสะดวกสบายในการเดินทางเข้าสู่เมือง |
|                     |                                                |
|                     | -   คุ้มค่ากับฟังก์ชั่นและวัสดุคุณภาพเกรด A               |
|                     |     ของบ้านที่เราคัดสรรเพื่อคุณ                       |
+---------------------+------------------------------------------------+
| กลุ่มลูกค้าเป้าหมาย      | กลุ่มลูกค้าที่มีรายได้ค่อนข้างสูง B+, A                   |
+---------------------+------------------------------------------------+
| ระดับราคาขายต่อหลัง    | 2.69-4.99 ล้านบาท                               |
+---------------------+------------------------------------------------+
| ป                   | 522 ล้านบาท                                     |
| ระมาณการมูลค่าโครงการ |                                                |
+---------------------+------------------------------------------------+
| ป                   | 332.4 ล้านบาท                                   |
| ระมาณการมูลค่าเงินลงทุน |                                                |
+---------------------+------------------------------------------------+
| ระยะเวลาก่อสร้าง      | ตั้งแต่เดือนมีนาคม 2551                             |
+---------------------+------------------------------------------------+
| ระยะเวลาขาย         | เปิดตัวโครงการ เดือนพฤษภาคม 2551                  |
|                     | และปิดโครงการมิถุนายน 2553                        |
+---------------------+------------------------------------------------+

โครงการที่กำลังพัฒนาและเปิดขายแล้ว ได้แก่

1) โครงการธนาสิริ ปิ่นเกล้า – ราชพฤกษ์ 2

[]

[]

+---------------------+------------------------------------------------+
| ที่ตั้งโครงการ          | ริม ถ.ราชพฤกษ์ ม.5 ต.บางกร่าง อ.เมืองนนทบุรี จ.นนทบุรี |
+---------------------+------------------------------------------------+
| พื้นที่โครงการ          | 10-3-42.6 ไร่                                   |
+---------------------+------------------------------------------------+
| เจ้าของโครงการ       | บริษัท ธนาสิริ กรุ๊ป จำกัด (มหาชน)                    |
+---------------------+------------------------------------------------+
| รายละเอียดโครงการ    | ทาวน์เฮาส์ 2 ชั้น จำนวน 112 ยูนิต                    |
+---------------------+------------------------------------------------+
| จุดเด่นโครงการ        | -   ทำเลติดถนนใหญ่                               |
|                     |                                                |
|                     | -   ออกแบบเพื่อให้เกิดบรรยากาศของสังคมอยู่อาศัยที่ดี      |
|                     |     พร้อมด้วยระบบสาธารณูปโภค                      |
|                     |     สะดวกสบายในการเดินทางเข้าสู่เมือง               |
|                     |                                                |
|                     | -   คุ้มค่ากับฟังก์ชั่นและวัสดุคุณภาพเกรด A               |
|                     |     ของบ้านที่เราคัดสรรเพื่อคุณ                       |
+---------------------+------------------------------------------------+
| กลุ่มลูกค้าเป้าหมาย      | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+, B    |
+---------------------+------------------------------------------------+
| ระดับราคาขายต่อหลัง    | 2.5-4 ล้านบาท                                   |
+---------------------+------------------------------------------------+
| ป                   | 315 ล้านบาท                                     |
| ระมาณการมูลค่าโครงการ |                                                |
+---------------------+------------------------------------------------+
| ป                   | 222 ล้านบาท                                     |
| ระมาณการมูลค่าเงินลงทุน |                                                |
+---------------------+------------------------------------------------+
| ระยะเวลาก่อสร้าง      | ตั้งแต่เดือนมิถุนายน 2552                            |
+---------------------+------------------------------------------------+
| ระยะเวลาขาย         | เปิดตัวโครงการ เดือนพฤศจิกายน 2552                 |
+---------------------+------------------------------------------------+
| ความคืบหน้าของการขาย  | ณ 31 ธันวาคม 2553 ขายไปแล้ว 61%                  |
+---------------------+------------------------------------------------+

2) เดอะ คลัสเตอร์ วิลล์ 2 ราชพฤกษ์ – พระราม 5

  []

+-----------------------+----------------------------------------------+
| ที่ตั้งโครงการ            | ถ.ราชพฤกษ์ ต.บางขุนกอง อ.บางกรวย จ.นนทบุรี       |
+-----------------------+----------------------------------------------+
| พื้นที่โครงการ            | 16-2-74.3 ไร่                                 |
+-----------------------+----------------------------------------------+
| เจ้าของโครงการ         | บริษัท ธนาสิริ กรุ๊ป จำกัด (มหาชน)                  |
+-----------------------+----------------------------------------------+
| รายละเอียดโครงการ      | บ้านเดี่ยวและบ้านแฝด 2 ชั้น จำนวน 82 ยูนิต           |
+-----------------------+----------------------------------------------+
| จุดเด่นโครงการ          | -   มีรูปแบบบ้านที่โดดเด่นด้วยดีไซน์โมเดิร์น            |
|                       |     โดยคัดสรรวัสดุคุณภาพชั้นนำ                     |
|                       |                                              |
|                       |   เพื่อมาตรฐานชีวิตที่แตกต่างอย่างมีระดับ              |
|                       |                                              |
|                       | -   โครงการมีสิ่งอำนวยความสะดวกให้ ได้แก่ สโมสร    |
|                       |     สระว่ายน้ำ และฟิตเนส                        |
|                       |                                              |
|                       | -   มีพื้นที่ใช้สอยเหมาะสมกับครอบครัวกลุ่มลูกค้าเป้าหมาย  |
|                       |                                              |
|                       | -   วัสดุที่ใช้มีคุณภาพดี                            |
|                       |                                              |
|                       | -   ระบบรักษาคว                               |
|                       | ามปลอดภัยด้วยพนักงานรักษาความปลอดภัยและกล้องวงจรปิด |
|                       |                                              |
|                       | -   ตั้งอยู่บนทำเลที่เดินทางได้อย่างสบายๆ ใช้เวลาไม่นาน |
|                       |     ด้วยเส้นทางเชื่อมระหว่าง 2 ถนนหลัก             |
|                       |                                              |
|                       | -   ทำเลอยู่ในชุมชน ใกล้รถไฟฟ้า                   |
|                       |     ห้างสรรพสินค้าทั้งขาเข้าและออก ใกล้โรงพยาบาล    |
|                       |     ตลาด และสถาบันการศึกษาชั้นนำ                 |
+-----------------------+----------------------------------------------+
| กลุ่มลูกค้าเป้าหมาย        | กลุ่มลูกค้าผู้เริ่มต้นชีวิตครอบครัวที่มีรายได้ค่อนข้างสูง B+, A |
+-----------------------+----------------------------------------------+
| ระดับราคาขายต่อหลัง      | 3.79-7.59 ล้านบาท                             |
+-----------------------+----------------------------------------------+
| ประมาณการมูลค่าโครงการ  | 380 ล้านบาท                                   |
+-----------------------+----------------------------------------------+
| ประมาณการมูลค่าเงินลงทุน  | 261 ล้านบาท                                   |
+-----------------------+----------------------------------------------+
| ระยะเวลาก่อสร้าง        | ตั้งแต่เดือนกุมภาพันธ์ 2553                         |
+-----------------------+----------------------------------------------+
| ระยะเวลาขาย           | เปิดตัวโครงการเดือนกรกฎาคม 2553                 |
+-----------------------+----------------------------------------------+
| ความคืบหน้าของการขาย    | ณ 31 ธันวาคม 2553 ขายไปแล้ว 62%                |
+-----------------------+----------------------------------------------+

3) เดอะ คลัสเตอร์ วิลล์ 3 ปิ่นเกล้า - ราชพฤกษ์

  [] []

+---------------------+------------------------------------------------+
| ที่ตั้งโครงการ          | ถ.ราชพฤกษ์ ต.บางขุนกอง อ.บางกรวย จ.นนทบุรี         |
+---------------------+------------------------------------------------+
| พื้นที่โครงการ          | 15-2-41 ไร่                                     |
+---------------------+------------------------------------------------+
| เจ้าของโครงการ       | บริษัท ธนาสิริ กรุ๊ป จำกัด (มหาชน)                    |
+---------------------+------------------------------------------------+
| รายละเอียดโครงการ    | ทาวน์โฮม 2 ชั้น และ 3 ชั้น หน้ากว้าง 5.3 เมตร และ 6.4 |
|                     | เมตรจำนวน 116 ยูนิต                              |
+---------------------+------------------------------------------------+
| จุดเด่นโครงการ        | -   เป็นทาวน์โฮมแนวคิดใหม่ในสไตล์ Modern Tropical   |
|                     |     โดนใจคนเมืองอินเทรนด์                         |
|                     |                                                |
|                     | -   โครงการมีสิ่งอำนวยความสะดวกให้ ได้แก่ สโมสร      |
|                     |     สระว่ายน้ำ และฟิตเนส                          |
|                     |                                                |
|                     | -   มีพื้นที่ในห้องนอนใหญ่ โปร่ง โล่ง แบบ Penthouse เพิ่ม |
|                     |     Work-in closet & Private restroom          |
|                     |     พร้อมระเบียงส่วนตัว                            |
|                     |     และห้องอเนกประสงค์ที่ปรับเป็นห้องนอนแขกได้         |
|                     |                                                |
|                     | -   วัสดุที่ใช้มีคุณภาพดี                              |
|                     |                                                |
|                     | -   ระบบรักษา                                   |
|                     | ความปลอดภัยด้วยพนักงานรักษาความปลอดภัยและกล้องวงจรปิด |
|                     |                                                |
|                     | -   ตั้งอยู่บนทำเลที่เดินทางได้อย่างสบายๆ               |
|                     |     ใช้เวลาไม่นานด้วยเส้นทางเชื่อมระหว่าง 2 ถนนหลัก    |
|                     |                                                |
|                     | -   ทำเลอยู่ในชุมชน ใกล้รถไฟฟ้า                     |
|                     |     ห้างสรรพสินค้าทั้งขาเข้าและออก ใกลโรงพยาบาล ตลาด |
|                     |     และสถาบันการศึกษาชั้นนำ                        |
+---------------------+------------------------------------------------+
| กลุ่มลูกค้าเป้าหมาย      | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+, B    |
+---------------------+------------------------------------------------+
| ระดับราคาขายต่อหลัง    | 2.69-4.59 ล้านบาท                               |
+---------------------+------------------------------------------------+
| ป                   | 400 ล้านบาท                                     |
| ระมาณการมูลค่าโครงการ |                                                |
+---------------------+------------------------------------------------+
| ป                   | 273 ล้านบาท                                     |
| ระมาณการมูลค่าเงินลงทุน |                                                |
+---------------------+------------------------------------------------+
| ระยะเวลาก่อสร้าง      | ตั้งแต่เดือนมีนาคม 2553                             |
+---------------------+------------------------------------------------+
| ระยะเวลาขาย         | เปิดตัวโครงการเดือนตุลาคม 2553                     |
+---------------------+------------------------------------------------+
| ความคืบหน้าของการขาย  | ณ 31 ธันวาคม 2553 ขายไปแล้ว 25%                  |
+---------------------+------------------------------------------------+

4) ไพร์มเพลส เนรมิต – อนุสาวรีย์ 1 จังหวัดภูเก็ต

[] []

+----------------------+-----------------------------------------------+
| ที่ตั้งโครงการ           | ต.ป่าคลอก อ.ถลาง จ.ภูเก็ต                        |
+----------------------+-----------------------------------------------+
| พื้นที่โครงการ           | 14-1-23 ไร่                                    |
+----------------------+-----------------------------------------------+
| เจ้าของโครงการ        | บริษัท ธนาสิริ พร๊อพเพอร์ตี้ ดีเวลลอปเม้นท์ จำกัด         |
+----------------------+-----------------------------------------------+
| รายละเอียดโครงการ     | บ้านเดี่ยวและบ้านแฝดชั้นเดียว จำนวน 54 ยูนิต           |
+----------------------+-----------------------------------------------+
| จุดเด่นโครงการ         | -   ออกแบบเพื่อให้เกิดบรรยากาศของสังคมอยู่อาศัยที่ดี     |
|                      |     พร้อมด้วยระบบสาธารณูปโภค อาทิ สโมสร สระว่ายน้ำ  |
|                      |     สวนสาธารณะ                                |
|                      |     และสะดวกสบายในการเดินทางเข้าสู่เมือง           |
|                      |                                               |
|                      | -   คุ้มค่ากับฟังก์ชั่นและวัสดุคุณภาพเกรด A              |
|                      |     ของบ้านที่เราคัดสรรเพื่อคุณ                      |
+----------------------+-----------------------------------------------+
| กลุ่มลูกค้าเป้าหมาย       | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+, A   |
+----------------------+-----------------------------------------------+
| ระดับราคาขายต่อหลัง     | 2.69-6.5 ล้านบาท                               |
+----------------------+-----------------------------------------------+
| ประมาณการมูลค่าโครงการ | 190 ล้านบาท                                    |
+----------------------+-----------------------------------------------+
| ประมาณการมูลค่าเงินลงทุน | 136 ล้านบาท                                    |
+----------------------+-----------------------------------------------+
| ระยะเวลาก่อสร้าง       | ตั้งแต่เดือนมีนาคม 2551                            |
+----------------------+-----------------------------------------------+
| ระยะเวลาขาย          | เปิดตัวโครงการ เดือนพฤษภาคม 2551                 |
+----------------------+-----------------------------------------------+
| ความคืบหน้าของการขาย   | ณ 31 ธันวาคม 2553 ขายไปแล้ว 72%                 |
+----------------------+-----------------------------------------------+

5) ไพร์มเพลส เนรมิต – อนุสาวรีย์ 1 ส่วนต่อขยาย จังหวัดภูเก็ต

[] []

+----------------------+-----------------------------------------------+
| ที่ตั้งโครงการ           | ต.ป่าคลอก อ.ถลาง จ.ภูเก็ต                        |
+----------------------+-----------------------------------------------+
| พื้นที่โครงการ           | 2-2-46 ไร่                                     |
+----------------------+-----------------------------------------------+
| เจ้าของโครงการ        | บริษัท ธนาสิริ พร๊อพเพอร์ตี้ ดีเวลลอปเม้นท จำกัด         |
+----------------------+-----------------------------------------------+
| รายละเอียดโครงการ     | อาคารพาณิชย์ 3 ชั้น และทาวน์โฮม 3 ชั้น จำนวน 26 ยูนิต  |
+----------------------+-----------------------------------------------+
| จุดเด่นโครงการ         | -   ด้านหน้าโครงการติดถนนหลัก ใกล้แหล่งชุมชน         |
|                      |     บนทำเลการค้าที่มีศักยภาพ                       |
|                      |                                               |
|                      | -   คุ้มค่ากับฟังก์ชั่นและพื้นท                         |
|                      | ี่ใช้สอยครบครันที่สามารถปรับเปลี่ยนให้เหมาะกับกิจกรรมต่างๆ |
|                      |     ได้ สำหรับการค้าและอยู่อาศัยที่ลงตัว               |
+----------------------+-----------------------------------------------+
| กลุ่มลูกค้าเป้าหมาย       | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+, B   |
+----------------------+-----------------------------------------------+
| ระดับราคาขายต่อหลัง     | 3.0-4.5 ล้านบาท                                |
+----------------------+-----------------------------------------------+
| ประมาณการมูลค่าโครงการ | 96 ล้านบาท                                     |
+----------------------+-----------------------------------------------+
| ประมาณการมูลค่าเงินลงทุน | 66 ล้านบาท                                     |
+----------------------+-----------------------------------------------+
| ระยะเวลาก่อสร้าง       | ตั้งแต่เดือนพฤษภาคม 2552                          |
+----------------------+-----------------------------------------------+
| ระยะเวลาขาย          | เปิดตัวโครงการเดือนมิถุนายน 2552                   |
+----------------------+-----------------------------------------------+
| ความคืบหน้าของการขาย   | ณ 31 ธันวาคม 2553 ขายไปแล้ว 76%                 |
+----------------------+-----------------------------------------------+

6) ไพร์มเพลส เนรมิต – อนุสาวรีย์ 2 จังหวัดภูเก็ต

[][]

+----------------------+-----------------------------------------------+
| ที่ตั้งโครงการ           | ต.ป่าคลอก อ.ถลาง จ.ภูเก็ต                        |
+----------------------+-----------------------------------------------+
| พื้นที่โครงการ           | 15-1-20 ไร่                                    |
+----------------------+-----------------------------------------------+
| เจ้าของโครงการ        | บริษัท ธนาสิริ พร๊อพเพอร์ตี้ ดีเวลลอปเม้นท์ จำกัด         |
+----------------------+-----------------------------------------------+
| รายละเอียดโครงการ     | บ้านเดี่ยวและบ้านแฝดชั้นเดียว จำนวน 72 ยูนิต           |
+----------------------+-----------------------------------------------+
| จุดเด่นโครงการ         | -   ออกแบบเพื่อให้เกิดบรรยากาศของสังคมอยู่อาศัยที่ดี     |
|                      |     พร้อมด้วยระบบสาธารณูปโภค อาทิ สโมสร สระว่ายน้ำ  |
|                      |     สวนสาธารณะ                                |
|                      |     และสะดวกสบายในการเดินทางเข้าสู่เมือง           |
|                      |                                               |
|                      | -   คุ้มค่ากับฟังก์ชั่นและวัสดุคุณภาพเกรด A              |
|                      |     ของบ้านที่เราคัดสรรเพื่อคุณ                      |
+----------------------+-----------------------------------------------+
| กลุ่มลูกค้าเป้าหมาย       | กลุ่มลูกค้าผู้เริ่มต้นชีวิตครอบครัวที่มีรายได้ปานกลาง C+, B   |
+----------------------+-----------------------------------------------+
| ระดับราคาขายต่อหลัง     | 2.69-3.9 ล้านบาท                               |
+----------------------+-----------------------------------------------+
| ประมาณการมูลค่าโครงการ | 199 ล้านบาท                                    |
+----------------------+-----------------------------------------------+
| ประมาณการมูลค่าเงินลงทุน | 158 ล้านบาท                                    |
+----------------------+-----------------------------------------------+
| ระยะเวลาก่อสร้าง       | ตั้งแต่เดือนพฤษภาคม 2552                          |
+----------------------+-----------------------------------------------+
| ระยะเวลาขาย          | เปิดตัวโครงการเดือนกันยายน 2552                   |
+----------------------+-----------------------------------------------+
| ความคืบหน้าของการขาย   | ณ 31 ธันวาคม 2553 ขายไปแล้ว 76%                 |
+----------------------+-----------------------------------------------+

เงื่อนไขการชำระเงินของโครงการต่างๆ ของบริษัท สามารถสรุปได้ดังนี้

บริษัทฯ จะเรียกเก็บเงินดาวน์
รวมถึงเงินวางมัดจำหรือเงินจองและเงินทำสัญญาจากลูกค้าประมาณร้อยละ 5-10 ของราคาขาย
ระยะเวลาการผ่อนชำระเงินดาวน์ประมาณ 2-6 งวด
ขึ้นอยู่กับระยะเวลาการก่อสร้างบ้านและการตกลงกันระหว่างลูกค้ากับบริษัทฯ
ซึ่งระยะเวลาตามที่ตกลงกันต้องไม่เกิน 6 งวดเช่นกันตามนโยบายของบริษัทฯ ที่ใช้ปฏิบัติ
โดยทั่วไปบริษัทฯ จะใช้ระยะเวลาก่อสร้างประมาณ 4-6 เดือน
การส่งมอบบ้านและการโอนกรรมสิทธิ์บ้านให้กับลูกค้าจะถูกกำหนดในสัญญาจะซื้อจะขาย ทั้งนี้
อาจขึ้นอยู่กับความพร้อมของลูกค้า

4.2 การตลาด ภาวะการแข่งขัน และแนวโน้มอุตสาหกรรม

4.2.1 ลักษณะการตลาด

บริษัทฯ
ให้ความสำคัญต่อการสำรวจและวิจัยแนวโน้มความต้องการของผู้บริโภคเป็นอย่างมากด้วยหลักการของการออกแบบผลิตภัณฑ์แบบ
“Outside-in” โดยบริษัทฯ จะศึกษาวิจัยความต้องการของลูกค้า การเคลื่อนไหวของตลาด
การวิเคราะห์คู่แข่งขัน และการค้นหาช่องว่างทางการตลาด
ตลอดจนนโยบายของรัฐบาลอย่างต่อเนื่องและเป็นระบบ
พร้อมผสมผสานความรู้และประสบการณ์ของทีมงานมืออาชีพของบริษัทฯ
เพื่อนำมากำหนดกลยุทธ์การดำเนินงานโครงการแต่ละโครงการที่เหมาะสมกับกลุ่มลูกค้า
ความต้องการ และช่วงเวลานั้นๆ

1)  กลยุทธ์ด้านผลิตภัณฑ์และราคา

กลยุทธ์ระดับธุรกิจ (Business Strategy) ที่บริษัทฯ
ใช้จะมุ่งเน้นการสร้างความแตกต่างให้กับผลิตภัณฑ์และบริการ (Differentiation - base
Focus) รวมถึงการมุ่งเน้นให้เกิดความเชื่อมั่นในบริษัทฯ และผลิตภัณฑ์กับผู้บริโภค ดังนั้น
ในด้านการตลาดของบริษัทฯ จึงมีกลยุทธ์การแข่งขันโดยแบ่งออกได้ดังนี้

-   กลยุทธ์ด้านทำเลที่ตั้งโครงการ บริษัทฯ
    มีนโยบายหลักในการให้ความสำคัญเกี่ยวกับทำเลที่ตั้งโครงการเป็นอย่างมาก
    โดยศึกษาจากแนวโน้มการขยายตัวของเส้นทางคมนาคมอีก 5 ปีข้างหน้าเป็นสำคัญ ซึ่งบริษัทฯ
    มุ่งเน้นที่จะพัฒนาเฉพาะโครงการที่ตั้งอยู่ในเขตทำเลที่ดี อยู่ใกล้กับสิ่งอำนวยความสะดวก
    ที่สำคัญไม่ห่างไกลจากย่านชุมชน
    ที่ตั้งของโครงการส่วนใหญ่มีเส้นทางคมนาคมที่สะดวกสบายและมีแผนขยายเครือข่ายคมนาคมอนาคต
    โดยในช่วง 3-5 ปีข้างหน้าบริษัทฯ จะยังคงเน้นทำเลย่านจังหวัดนนทบุรีเป็นหลักต่อไป

  ส่วนโครงการของบริษัท ธนาสิริ พร๊อพเพอร์ตี้ ดีเวลลอปเม้นท์ จำกัด
  จะเน้นทำเลที่อยู่ในจังหวัดที่เป็นแหล่งท่องเที่ยว เช่น จังหวัดภูเก็ต
  ซึ่งเป็นจังหวัดท่องเที่ยวที่สำคัญ มีเม็ดเงินจากต่างประเทศเข้ามา
  ทำให้ตลาดการพัฒนาอสังหาริมทรัพย์ในภูเก็ตสามารถทำได้ 2 ตลาดคู่กัน คือ
  ตลาดคนไทยและตลาดต่างชาติ โดยโครงการบ้านจัดสรรต่างๆ
  ในพื้นที่จังหวัดภูเก็ตยังมีการพัฒนาอย่างต่อเนื่องและไปได้ด้วยดี

-   กลยุทธ์การสร้างความแตกต่างของผลิตภัณฑ์ บริษัทฯ
    ได้กำหนดแนวคิดเฉพาะสำหรับแต่ละโครงการ เพื่อสร้างความแตกต่าง
    โดยออกแบบผังโครงการ รูปแบบสไตล์ที่อยู่อาศัย ประโยชน์ใช้สอยของพื้นที่
    โดยใช้ข้อมูลเชิงวิเคราะห์ทางการตลาดเป็นแนวคิดหลักในการพัฒนาแบบ ทั้งนี้
    โครงการของบริษัทฯ
    ยังสร้างความแตกต่างโดยการออกแบบพื้นที่ส่วนกลางของแต่ละโครงการให้มีลักษณะโดดเด่น
    รวมถึงได้มีการจัดสรรให้มีพื้นที่มากกว่าที่กฎหมายกำหนด นอกจากนี้ บริษัทฯ
    ยังมีแนวทางในการพัฒนาโครงการของบริษัทฯ
    ในขนาดที่ไม่เป็นโครงการที่มีขนาดใหญ่จนเกินไป
    เพื่อให้ลูกค้ารู้สึกถึงความเป็นส่วนตัวและอบอุ่น

-   กลยุทธ์ด้านคุณภาพของสินค้า บริษัทฯ
    มีระบบการควบคุมและตรวจสอบมาตรฐานคุณภาพบ้านในทุกขั้นตอนก่อนที่จะส่งมอบให้กับลูกค้า
    ทำให้โครงการที่พักอาศัยของบริษัทฯ มีมาตรฐานเดียวกัน เป็นที่ยอมรับของลูกค้าทั่วไป
    รวมถึงการเลือกใช้วัสดุก่อสร้างที่มีคุณภาพ
    มีคุณสมบัติที่ดีต่อการก่อสร้างที่อยู่อาศัยทัดเทียมบริษัทใหญ่ชั้นนำทั่วไปในธุรกิจพัฒนาอสังหาริมทรัพย์

-   กลยุทธ์การสร้างเชื่อมั่นต่อลูกค้า บริษัทฯ มีกลยุทธ์สร้างความเชื่อมั่นต่อลูกค้า โดยบริษัทฯ
    จะเร่งพัฒนาสาธารณูปโภคส่วนกลางให้เสร็จก่อนเปิดการขาย และในส่วนของสินค้าบ้าน
    บริษัทฯ จะสร้างบ้านตัวอย่างและบ้านสร้างให้เสร็จก่อนขาย (ประมาณร้อยละ 20
    ของแต่ละเฟสการขาย) เพื่อช่วยกระตุ้นให้ลูกค้าได้เห็นบ้านและวัสดุก่อนตัดสินใจซื้อ
    โดยบริษัทฯ มีบุคลากรที่มีประสบการณ์ รวมถึงการฝึกอบรมเพื่อเสริมทักษะ ความรอบรู้
    ในการตรวจสอบงานคุณภาพ เพื่อให้แน่ใจว่างานก่อสร้างบ้านเป็นไปตามมาตรฐานที่บริษัทฯ
    ได้วางไว้

  นอกจากนี้ บริษัทฯ มีนโยบายให้ความสำคัญต่อบริการหลังการขาย โดยดูแลและรักษาสภาพชุมชุม
  รวมถึงการรักษาความปลอดภัยให้กับลูกค้าภายหลังพัฒนาโครงการแล้วเสร็จ
  ซึ่งจะสามารถช่วยสร้างความเชื่อมั่นให้ต่อลูกค้าผู้อาศัยในโครงการได้อีกทางหนึ่ง นอกจากนี้
  บริษัทฯ
  ได้มีการพัฒนาระบบบริการหลังการขายผ่านระบบคอมพิวเตอร์เพื่อสามารถเก็บบันทึกข้อมูลประวัติการซ่อมแซมของลูกค้าที่มาใช้บริการ
  เพื่อช่วยในการบริหารจัดการเกี่ยวกับการบริการหลังการขายได้เป็นอย่างดี
  อีกทั้งมีการแต่งตั้งทีมงานที่ดูแลด้านนี้โดยเฉพาะ
  เพื่อเข้าไปแก้ปัญหาของลูกค้าได้อย่างมีประสิทธิภาพมากขึ้น

-   กลยุทธ์ด้านราคา บริษัทฯ ใช้นโยบายราคาโดยผสมผสานระหว่างราคาตลาด (Market
    Approach) และราคาที่คำนวณมาจากต้นทุน (Cost Plus Approach)
    เพื่อให้สามารถแข่งขันกับคู่แข่งขันในตลาดได้ โดยพิจารณาจากลูกค้าเป้าหมายและปัจจัยต่างๆ
    ที่เกี่ยวข้อง ได้แก่ ทำเลที่ตั้งโครงการ โอกาสทางการตลาด พฤติกรรมของลูกค้าเป้าหมาย
    และราคาของคู่แข่งขันในบริเวณใกล้เคียง
    เทียบเคียงกับต้นทุนในการดำเนินโครงการแล้วจึงกำหนดกลยุทธ์ราคาตามช่องว่างทางการตลาดที่เปิดอยู่ในพื้นที่นั้น

2)  การจำหน่ายและช่องทางการจำหน่าย

บริษัทฯ ใช้ช่องทางการจัดจำหน่ายผ่านสำนักงานขายของบริษัทฯ ตั้งอยู่ในแต่ละโครงการนั้นๆ
โดยอาศัยช่องทางการเข้าถึงลูกค้าเป้าหมายด้วยการโฆษณาประชาสัมพันธ์ผ่านสื่อต่างๆ ได้แก่
สื่อสิ่งพิมพ์ อินเตอร์เน็ต แผ่นป้ายโฆษณา รวมถึงช่องทางการติดต่อนอกสถานที่ เช่น
การออกบูธนิทรรศการที่พักอาศัยตามห้างสรรพสินค้าต่างๆ หรือศูนย์แสดงสินค้าชั้นนำ เป็นต้น
รวมถึงการติดต่อโดยตรงกับลูกค้าเป้าหมายโดยพนักงานขายที่มีประสิทธิภาพ

3)  ลักษณะลูกค้าและกลุ่มลูกค้าเป้าหมาย

เนื่องจากสินค้าส่วนใหญ่ของบริษัทฯ อยู่ในระดับราคาโดยเฉลี่ยไม่เกิน 5 ล้านบาท ดังนั้น
กลุ่มลูกค้าเป้าหมายของบริษัทฯ เป็นกลุ่มผู้บริโภคที่มีกำลังซื้อในระดับปานกลาง
ซึ่งมีฐานลูกค้ากระจายอยู่จำนวนมาก
โดยครอบคลุมกลุ่มเป้าหมายในแต่ละระดับรายได้และความต้องการในสินค้าต่างๆ เช่น ทาวน์เฮ้าส์
บ้านแฝด และบ้านเดี่ยว ซึ่งต้องการที่อยู่อาศัยที่มีคุณภาพ ทำเลที่ดีในราคาไม่สูงมาก

+---------------+------------------------+----------------------------+
| กลุ่มลูกค้า       | ระดับรายได้ต่อเดือน        | ลักษณะโครงการ               |
|               |                        |                            |
|               | (บาท/เดือน)             |                            |
+===============+========================+============================+
| B+, A         | 90,000-120,000         | บ้านเดี่ยวระดับกลาง            |
+---------------+------------------------+----------------------------+
| C+, B         | 50,000-80,000          | บ้านทาวน์เฮ้าส์สไตล์บ้านเดี่ยว     |
+---------------+------------------------+----------------------------+
| C , C+        | 30,000-50,000          | บ้านทาวน์เฮ้าส์คุณภาพ           |
+---------------+------------------------+----------------------------+

2.  ภาวะอุตสาหกรรม

ภาวะอุตสาหกรรมโดยรวมและแนวโน้ม

ภาวะเศรษฐกิจไทยในภาพรวมของปี 2553 นั้นโดยรวมแล้วทั้งประเทศยังคงขยายตัว
โดยผลกระทบจากภาวะอุทกภัยและทางการเมืองที่ผ่านมาอาจส่งผลกระทบเพียงระยะสั้นเท่านั้น
โดยผู้ประกอบการทางธุรกิจมีความกังวลด้านการเมืองภายในประเทศลดลง
ในขณะที่ปัจจัยที่น่าจะส่งผลกระทบต่อธุรกิจคือความกังวลในด้านของต้นทุนสินค้าที่ได้ปรับตัวเพิ่มสูงขึ้นจากราคา
น้ำมัน วัตถุดิบ และค่าจ้างแรงงานที่มีแนวโน้มปรับตัวที่สูงขึ้น โดยจะได้กล่าวรายละเอียดในส่วถัดไป
ส่วนปัจจัยเสี่ยงของการดำเนินธุรกิจในระยะต่อไปคือ ค่าเงินบาทที่แข็งค่าขึ้น
และภาวะความไม่แน่นอนของภาวะเศรษฐกิจโลก

จากการรายงานแน้วโน้มของธุกิจและผลกระทบของปัจจัยเสี่ยงต่าง ๆ ในการดำเนินธุรกิจ
ฝ่ายเศรษฐกิจในประเทศ สายนโยบายการเงิน ธนาคารแห่งประเทศไทย
ได้รายงานผลกระทบโดยแยกเป็นปัจจัยหลัก ๆ ดังนี้

ภาวะการจ้างงานมีสัดส่วนที่เพิ่มขึ้น
โดยภาคเกษตรกรรมจ้างงานเพิ่มขึ้นหลังจากเลื่อนฤดูกาลเพาะปลูกออกไปเพราะผลของภัยแล้ง
แรงงานบางส่วนได้ย้ายมาจากภาคอุตสาหกรรมและภาคบริการ
ทำให้ความต้องการแรงงานในอุตสาหกรรมเพิ่มชึ้น
ประกอบกับแรงงานที่จบใหม่ไม่ตรงกับความต้องการ
ทำให้หลายสาขาการผลิตประสบกับปัญหาขาดแคลนแรงงาน และมีอัตรา Turn-over สูง
ผู้ประกอบการจึงปรับตัวโดยเพิ่มชั่วโมงทำงานล่วงเวลา เพิ่มค่าจ้างเพื่อจูงใจแรงงาน
รวมถึงการใช้แรงงานต่างด้าวเพิ่มขึ้น

ผลกระทบในด้านต้นทุนการดำเนินธุรกิจและราคา
มีแนวโน้มเพิ่มสูงขึ้นตามราคาน้ำมันและวัตถุดิบที่เพิ่มขึ้น
จากเศรษฐกิจโลกที่ฟื้นตัวอย่างต่อเนื่องและความต้องการสินค้าโภคภัณฑ์ในตลาดโลกที่เพิ่มสูงขึ้น อาทิ
ทองคำ ทองแดง เหล็ก ด้านตลาดในประเทศเริ่มมีความต้องการเหล็กเพิ่มขึ้น
โดยความต้องการเหล็กทรงแบน (Slab) เพิ่มขึ้นจากอุตสาหกรรมยานยนต์และเครื่องใช้ไฟฟ้า
ส่วนความต้องการเหล็กทรงยาว (Billet) เพิ่มขึ้นจากอุตสาหกรรมก่อสร้าง นอกจากนี้
ธุรกิจผลิตปูนซิเมนนต์เริ่มให้ส่วนลดแก่ผู้จำหน่ายน้อยลง
เนื่องจากความต้องการปูนซิเมนต์ที่เพิ่มสูงขึ้นในอุตสาหกรรมก่อสร้าง

ด้านความต้องการสินเชื่อภาคธุรกิจจะเพิ่มขึ้นต่อเนื่อง
โดยสินเชื่อเพื่อการลงทุนมีแนวโน้มเร่งขึ้นมากกว่าสินเชื่อหมุนเวียนตามความเชื่อมั่นของผู้ประกอบการที่ดีขึ้นและแน้วโน้มการลงทุนเพิ่มกำลังการผลิตในปี
2554 ขณะที่อัตราดอกเบี้ยมีแน้วโน้มเพิ่มขึ้นแต่ยังอยู่ในระดับที่ผู้ประกอบการสามารถปรับตัวได้
อย่างไรก็ดี
ผู้ประกอบการกังวลว่าธนาคารมีแน้วโน้มปล่อยสินเชื่อให้ลูกค้ารายใหญ่มากขึ้นและอาจส่งผลให้ลูกค้า
SMEs ได้รับสินเชื่อไม่เพียงพอแก่ความต้องการ สำหรับความต้องการสินเชื่อภาคครัวเรือน
คาดว่าสินเชื่อเพื่อที่อยู่อาศัยมีแนวโน้มชะลอลงเล็กน้อยจากปีที่ผ่านมา
ส่วนหนึ่งเป็นผลมาจากการเร่งขอสินเชื่อไปแล้วในปี 2553 และมาตราการ LTV
ที่เริ่มมีผลบังคับใช้ในอาคารชุดในเดือนมกราคม 2554
ขณะที่ความต้องการสินเชื่อบัตรเครดิตจะทรงตัวและสินเชื่อครัวเรือนอื่น ๆ จะเพิ่มขึ้นเล็กน้อย
และมีข้อสังเกตว่าความผันผวนของเศรษฐกิจและภัยธรรมชาติในระยะต่อไป
อาจส่งผลให้ลูกค้าระมัดระวังการใช้จ่ายมากขึ้น

สำหรับธุรกิจภาคอสังหาริมทรัพย์นั้น มีผู้ประกอบการเปิดโครงการใหม่มากขึ้น
และทำการตลาดเชิงรุก ประกอบกับมาตรการกระตุ้นทางภาครัฐสิ้นสุดลง
ทำให้ราคาและสินเชื่อที่อยู่อาศัยโดยรวมไม่ได้ปรับขึ้นมาก
แต่การที่สถาบันการเงินเริ่มปล่อยสินเชื่อที่มี Loan to Value (LTV) สูงกว่าร้อยละ 90
เพิ่มขึ้นในช่วงปีที่ผ่านมา
ธนาคารแห่งประเทศไทยจึงได้ส่งสัญญาณให้ผู้ที่เกี่ยวข้องได้เพิ่มความระมัดระวังมากขึ้นโดยออกมาตรการดำเนินกำกับสินเชื่อที่อยู่อาศัยเพิ่มเติม
โดยเริ่มมีผลบังคับใช้ในเดือนมกราคม 2554 และมกราคม 2555
สำหรับที่อยู่อาศัยในแนวสูงและในแนวราบตามลำดับ
ทำให้ผู้บริโภคบางกลุ่มมีการเร่งตัดสินใจในการซื้อที่เร็วขึ้น

โดยในปีที่ผ่านมาโดยเฉพาะในไตรมาสที่ 4 ของปี 2553 ธุรกิจอสังหาริมทรัพย์อยู่ในเกณฑ์ดี
โดยผู้ซื้อเริ่มเข้ามาเยี่ยมชมโครงการมากขึ้น เนื่องจากไตรมาสที่ 4 เป็น High Season
ของธุรกิจ
ขณะที่ผู้ประกอบการเร่งเปิดตัวโครงการให้ครบตามแผนที่วางไว้โดยเฉพาะโครงการอาคารชุดซึ่งมีความต้องการสูงจากทั้งผู้บริโภคและนักลงทุน
เนื่องจากการขยายเส้นทางรถไฟฟ้าและวิถีชีวิตที่เปลี่ยนไปของคนรุ่นใหม่ นอกจากนี้
ผู้ประกอบการเริ่มทำการตลาดเชิงรุกเพิ่มเติม อาทิ การให้ส่วนลดเงินสด เงินดาวน์
หรือเงินทำสัญญา การแถมเครื่องใช้ไฟฟ้าและเฟอร์นิเจอร์ การรับค่าโอนกรรมสิทธิ์และจดจำนอง
ผู้ประกอบการเห็นว่าอุปสงค์ต่อบ้านเดี่ยวและทาวน์เฮาส์ยังเป้นไปเพื่อความต้องการอยู่อาศัยจริง
ขณะที่อุปสงค์ต่ออาคารชุดส่วนใหญ่นอกเหนือจากเพื่อการอยู่อาศัยที่แท้จริงแล้ว
ยังมีการซื้อเพื่อปล่อยเช่าและขายต่ออยู่บ้างแต่ไม่มากนัก

ด้านตลาดอสังหาริมทรัพย์ในตลาดต่างจังหวัดยังคงเติบโตได้ดี จากการขยายตัวของชุมชุนเมือง
การย้ายถิ่นที่อยู่เพื่อทำงาน และการศึกษาต่อในเมืองใหญ่ ซึ่งเป็นความต้องการซื้อเพื่ออยู่อาศัยจริง
ผู้ประกอบการเห็นว่าบ้านเดี่ยวทำเลใกล้ตัวเมืองยังเป็นอสังหาริมทรัพย์ที่มีความต้องการสูง
เนื่องจากกลุ่มลูกค้ากลาง - บน ซึ่งมีอาชีพมั่นคง เช่น ข้าราชการ แพทย์ พนักวานระดับบริหาร
เป็นกลุ่มที่มีกำลังซื้อสูง
ประกอบกับต่างจังหวัดยังมีพื้นที่สำหรับขยายโครงการบ้านจัดสรรอย่างพอเพียง
อสังหาริมทรัพย์ประเภทอาคารชุดในต่างจังหวัดมีน้อย
ยกเว้นในบริเวณใกล้เคียงนิคมอุตสาหกรรมซึ่งมีแรงงานอาศัยกันอยู่อย่างหนาแน่น
หรือบริเวณใกล้สถาศึกษา สำหรับตลาดลูกค้าชาวต่างชาติยังไม่ฟื้นตัวชัดเจน
อีกทั้งการแข็งค่าของเงินบาทในช่วงปีที่ผ่านมาส่งผลให้ลูกค้าชะลอการตัดสินใจในการซื้อช้าลง

สำหรับในไตรมาสที่ 1 ปี 2554 ฝ่ายเศรษฐกิจในประเทศ สายนโยบายการเงิน
ธนาคารแห่งประเทศไทย ได้คาดการณ์ว่า
ภาวะอสังหาริมทรัพย์ยังอยู่ในเกณฑ์ดีต่อเนื่องตามภาวะเศรษฐกิจที่เติบโต
อัตราดอกเบี้ยที่ยังอยู่ในระดับต่ำแม้จะมีแน้วโน้มสูงขึ้น
โดยระดับราคาที่เป็นที่ต้องการของตลาดยังคงอยู่ที่ 1-3 ล้านบาท
ทั้งนี้ผู้ประกอบการคาดว่าโปรโมชั่นสินเชื่อ 0% จะยังมีต่อไปเพียงแต่ลดระยะเวลาลง
เนื่องจากการแข่งขันปล่อยสินเชื่อระหว่างสถาบันการเงินยังคงอยู่ในระดับสูง
ในส่วนของราคาที่ดินและราคาวัสดุก่อร้าง คาดว่ามีแนวโน้มเพิ่มสูงขึ้น อาทิ เหล็ก ปูนซิเมนต์
สีทาบ้าน เครื่องสุขภัณฑ์ เป็นต้น
ผู้ประกอบการโดยเฉพาะรายใหญ่จึงทำสัญญาซื้อวัตถุดิบล่วงหน้ามากขึ้น
รวมถึงการนำเข้าวัสดุก่อสร้างที่มีราคาถูกลง นอกจากนี้
ผู้ประกอบการเห็นว่าแน้วโน้มภาคอสังหาริมทรัพย์ที่เติบโตดีเริ่มดึงดูดให้นักลงทุนรายใหม่จากกลุ่มธุรกิจอื่นเข้ามาทำธุรกิจมากขึ้นแล้ว

อุปทานและอุปสงค์

สำหรับด้านอุปทาน (Supply) จากข้อมูลรายงานการสำรวจวิจัยของศูนย์ข้อมูลอสังหาริมทรัพย์
(REIC) พบว่าในรอบปี 2553 มีจำนวนหน่วยที่อยู่อาศัยสร้างเสร็จจดทะเบียนใหม่ทุกประเภทรวมกัน
ในเขตกรุงเทพฯ-ปริมณฑล 5 จังหวัด (นนทบุรี ปทุมธานี สมุทรปราการ สมุทรสาคร และนครปฐม)
ประมาณ 105,200 หน่วย เพิ่มขึ้นร้อยละ 11 จาก 95,000 หน่วยในปี 2552

จากจำนวนที่อยู่อาศัยสร้างเสร็จจดทะเบียนใหม่ทั้งหมดในรอบปีที่แล้ว
แบ่งเป็นที่อยู่อาศัยสร้างเสร็จในเขตกรุงเทพฯ ประมาณ 65,300 หน่วย
และในเขตปริมณฑลประมาณ 39,900 หน่วย และแบ่งเป็นห้องชุดคอนโดมิเนียมประมาณ 57,200
หน่วย เพิ่มขึ้นร้อยละ 6 จากปีก่อน (ในจำนวนนี้เป็นห้องชุดคอนโดมิเนียมเอื้ออาทรประมาณ
18,400 หน่วย) บ้านเดี่ยวประมาณ 31,900 หน่วย เพิ่มขึ้นร้อยละ 10 จากปีก่อน
ทาวน์เฮ้าส์ประมาณ 12,400 หน่วย เพิ่มขึ้นร้อยละ 49 จากช่วงเดียวกันของปีก่อน
อาคารพาณิชย์ประมาณ 2,300 หน่วย ลดลงร้อยละ 19 จากช่วงเดียวกันของปีก่อน
และบ้านแฝดประมาณ 1,400 หน่วย เพิ่มขึ้นร้อยละ 26 จากช่วงเดียวกันของปีก่อน

สัดส่วนที่อยู่อาศัยสร้างเสร็จจดทะเบียนใหม่ แยกตามประเภทในปี 2553
พบว่าเป็นห้องชุดคอนโดมิเนียมมากที่สุด คิดเป็นร้อยละ 54 ของทั้งหมด รองลงมาเป็นบ้านดี่ยว
มีสัดส่วนร้อยละ 30 ทาวน์เฮ้าส์มีสัดส่วนร้อยละ 12 อาคารพาณิชย์และบ้านแฝดมีสัดส่วนร้อยละ 2
เท่ากัน

พื้นที่ซึ่งมีที่อยู่อาศัยแนวราบสร้างเสร็จจดทะเบียนใหม่มากที่สุดในปี 2553 คืออำเภอเมือง
จ.สมุทรปราการ อำเภอบางใหญ่ จ.นนทบุรี อำเภอบางบัวทอง จ.นนทบุรี และอำเภอเมือง
จ.สมุทรสาคร ตามลำดับ

พื้นที่ซึ่งมีห้องชุดคอนโดมิเนียมสร้างเสร็จจดทะเบียนใหม่มากที่สุดในปี 2553 คือเขตบึงกุ่ม
อำเภอบางพลี จ.สมุทรปราการ เขตห้วยขวาง เขตพระขโนง และอำเภอเมือง
จังหวัดสมุทรปราการ ตามลำดับ

สำหรับด้านอุปสงค์ (Demand) ด้านนายสัมมา คีตสิน ผู้อำนวยการศูนย์ข้อมูลอสังหาริมทรัพย์
ธนาคารอาคารสงเคราะห์ (ธอส.) กล่าวว่า การสำรวจ ณ เดือนกันยายนปีที่ผ่านมา พบว่าช่วง
3-4 ปีนี้ มีโครงการที่อยู่อาศัยเปิดตัวในระยะ1
กิโลเมตรจากแนวรถไฟฟ้าสายสีม่วงเฉพาะช่วงฝั่งพระนคร มี 18 โครงการ ประมาณ 6,650
หน่วย เป็นคอนโดมิเนียม 10 โครงการ รวม 6,100 หน่วย ราคาขายตั้งแต่ 6 แสนบาท
จนถึงประมาณ 3 ล้านบาทต้นๆ หรือประมาณ 26,000-70,000 บาทต่อตารางเมตร บ้านเดี่ยว 5
โครงการ ประมาณ 400 หน่วย ทาวน์เฮาส์มี 4 โครงการ ประมาณ 150 หน่วย
ราคาขายอยู่ที่ประมาณ 2.5-4 ล้านบาทต่อหน่วย เป็นโครงการจากผู้ประกอบการรายย่อย
ส่วนราคาที่ดินได้มีการปรับตัวขึ้นเฉลี่ยมากกว่า 30% ในรอบ 5 ปีที่ผ่านมา ซึ่งอยู่ในช่วง 50,000 -
1.6 แสนบาทต่อตารางวา

โดยโครงการรถไฟฟ้าสายสีม่วงสายบางใหญ่-บางซื่อ
ได้เพิ่มอุปสงค์ด้านที่อยู่อาศัยในทำเลใกล้เคียงอย่างต่อเนื่อง
เป็นอีกหนึ่งทางเลือกของผู้ที่กำลังมองหาซื้อบ้านในราคาไม่แพงเกินไปนัก
อนึ่งโครงการรถไฟฟ้าสายสีม่วงขณะนี้กำลังอยู่ระหว่างการก่อสร้าง ตั้งเป้าเปิดบริการในปี 2557
และกำลังเตรียมการเปิดประมูลหาผู้บริหารจัดการเดินรถ (ฐานเศรษฐกิจ)

ศูนย์ข้อมูลวิจัยและประเมินค่าอส้งหาริมทรัพย์ไทย บจก.เอเจนซี่ ฟอร์ เรียลเอสเตท แอฟแฟร์ส
หรือ AREA เปิดเผยว่า ในปี 2554 นี้ มีที่อยู่อาศัยที่เหลือขาย เข้ามารอการขายในปี 2554
จำนวน 130,282 หน่วย ซึ่งมีทั้งบ้านเดี่ยว บ้านแฝด ทาวน์เฮาส์ ตึกแถว
ห้องชุดและที่ดินเปล่าจัดสรรเพื่อการอยู่อาศัย ที่อยู่อาศัยเหล่านี้ ไม่ใช่ว่าขายไม่ออกหรือมีปัญหาอะไร
เพียงแต่ ณ วันที่สำรวจ ยังไม่ได้ขาย และส่วนมากเป็นในโครงการที่อยู่อาศัยที่เพิ่งเปิดตัวไม่นานนัก

หากเทียบกับจำนวนที่อยู่อาศัยทั้งหมดในเขตกรุงเทพมหานครและปริมณฑลที่มีอยู่ 4.4 ล้านหน่วยนั้น
ที่อยู่อาศัยที่รอขายอยู่นี้ เป็นสัดส่วนเพียง 3% ของที่อยู่อาศัยทั้งหมด
จากสถิติที่ศูนย์ข้อมูลวิจัยและประเมินค่าอส้งหาริมทรัพย์ไทย บจก.เอเจนซี่ ฟอร์ เรียลเอสเตท
แอฟแฟร์ส เคยรวบรวมไว้เมื่อปี 2540-2542 นั้นพบว่า สัดส่วนนี้เคยสูงถึง 5%
ในช่วงวิกฤติดังกล่าว คือมีที่อยู่อาศัยของการขายประมาณ 150,000 หน่วย
แต่ในขณะนั้นมีที่อยู่อาศัยทั้งหมดเพียง 3 ล้านหน่วย ดังนั้นจึงถือได้ว่าที่อยู่อาศัยที่รอขายนี้
คงไม่มีปัญหาแต่อย่างใด

หากพิจารณาในรายละเอียดตามประเภทของสินค้าจะพบว่า สถานการณ์ของห้องชุดดีที่สุด คือเมื่อปี
2553 ศูนย์ข้อมูลวิจัยและประเมินค่าอส้งหาริมทรัพย์ไทย บจก.เอเจนซี่ ฟอร์ เรียลเอสเตท
แอฟแฟร์สพบว่ามีเสนอขายทั้งสินค้าที่เปิดตัวในปี 2553 และก่อนหน้านี้รวมกัน 89,267 หน่วย
แต่สามารถขายได้ถึง 49,442 หน่วย และเหลือมาขายในปี 2554 เพียง 39,825 หน่วย

ส่วนทาวน์เฮาส์มีอยู่ในตลาดทั้งหมด 67,945 หน่วย และขายได้ 26,962 หน่วย
ยังมีหน่วยรอขายอีกถึง 40,983 หน่วย
อย่างไรก็ตามหากพิจารณาจากอัตราการขายที่ดีกว่าบ้านเดี่ยวแล้วทาวน์เฮาส์ยังถือว่าอยู่ในภาวะที่ดี
และมีโอกาสที่จะเปิดตัวได้อีก สำหรับตลาดทาวน์เฮาส์จะกลายเป็นดาวรุ่งพุ่งแรงในตลาด
อสังหาริมทรัพย์ในปี 2554 ด้วยเพราะคนไทยยังมีทัศนคติในการซื้อบ้านที่มีที่ดินอยู่ในใจ
ถ้ามีรถไฟฟ้าขยายออกนอกเมือง สามารถซื้อบ้านได้ราคาที่ไม่แพง
ทาวน์เฮาส์จึงเป็นตัวเลือกที่เหมาะสมตั้งแต่ราคา 1-2 ล้านบาท ที่ขยับออกนอกเมืองหน่อย หรือ2-3
ล้านบาทที่ขยับเข้าใกล้ๆ เมือง ถ้าจะสังเกตให้ดีๆ จะพบว่า ตั้งแต่ปี 2550
มาจำนวนการโอนทาวน์เฮาส์นั้น เพิ่งจะเสียแชมป์ให้ คอนโดมิเนียมไปใน 2 ปี หลังที่ผ่านมา

บ้านเดี่ยวอาจเป็นกรณีที่ด้อยกว่ากลุ่มอื่น เพราะในปี 2553 มีทั้งหมด 51,942
หน่วยที่เสนอขายในท้องตลาด ซึ่งรวมทั้งโครงการเก่าและใหม่ แต่ปรากฏว่าขายได้เพียง 13,869
หน่วย เหลือขายอยู่ในปี 2554 ถึง 38,073 หน่วย อย่างไรก็ตามบ้านเดี่ยวที่เปิดตัวใหม่
โดยเฉพาะบ้านเดี่ยวของบริษัทมหาชนและบริษัทขนาดใหญ่ที่เป็นมืออาชีพมีประสบการณ์สูง
ก็ยังสามารถขายได้ดีอย่างต่อเนื่อง นอกจากนี้ยังมีที่อยู่อาศัยอื่นอีก 11,414
หน่วยที่รอผู้ซื้ออยู่ซึ่งเป็นทั้งบ้านแฝด ตึกแถวและที่ดินจัดสรรเพื่อการอยู่อาศัย
โดยในกรณีบ้านแฝดถือเป็นคู่แข่งสำคัญของบ้านเดี่ยวเพราะในปัจจุบันมีการก่อสร้างบ้านแฝดที่ดูคล้ายบ้านแฝดมาก
แต่โดยที่สามารถก่อสร้างในพื้นที่เพียง 35 ตารางวา จึงทำให้ราคาถูกกว่าบ้านเดี่ยวทั่วไป

ในจำนวนที่อยู่อาศัยที่เหลือมาขายในปี 2554 ณ 130,382 หน่วยนี้ เพิ่มขึ้นกว่าปี 2553 ที่มีอยู่
110,666 หน่วย ถึง 18% แสดงถึงการสะสมของหน่วยขายที่เพิ่มขึ้นมากพอสมควร
อย่างไรก็ตามหากหักห้องชุดที่เหลือขายมานานนับสิบปีออกไปจำนวนหนึ่งประมาณ 10,000 หน่วย
และหากที่อยู่อาศัยรอขายที่สร้างต่ำกว่า 20% อีก 41,000 หน่วย
ก็จะเหลือที่อยู่อาศัยที่กำลังรอผู้ซื้ออยู่เพียง 79,000 หน่วย ซึ่งถือว่าไม่มากนัก

สมาคมสถาปนิกสยาม ในพระบรมราชูปถัมภ์
คาดการณ์แนวโน้มหรือเทรนด์การสร้างบ้านและอาคารว่า
กำลังจะเปลี่ยนไปจากการก่อสร้างที่มีขนาดใหญ่ มาเป็นขนาดเล็กๆ
กระแสโลกเปลี่ยนไปสู่สถาปัตยกรรมพอเพียง ใครสามารถทำได้เล็กกว่า กระชับกว่า
ประโยชน์ใช้สอยดีกว่าก็จะได้รับการยกย่อง
หรือเป็นเทรนด์ที่เกิดขึ้นแล้วทั่วโลกและได้รับการยอมรับอย่างกว้างขวาง และในอนาคตอันใกล้นี้
เทรนด์หลัก คือ Multi-purpose หรือ ห้องอเนกประสงค์ ซึ่งในสังคมไทยมีมานานแล้ว
แต่ที่ผ่านมาไทยรับวัฒนธรรมแบบตะวันตกที่กำหนดหน้าที่ของแต่ละห้องไว้อย่างชัดเจน
บางบ้านอาจมีห้องรับแขกที่ใช้กันปีละครั้งเท่านั้น แต่วันนี้โลกได้เปลี่ยนไป
เทรนด์ของห้องอเนกประสงค์จะตอบโจทย์ทุกความต้องการ ไม่เพียงเฉพาะในอาคารที่พักเท่านั้น
เทรนด์นี้ขยายรวมไปถึงระบบเมืองด้วย จะเห็นได้ว่า ระบบเมืองเริ่มรวบรวมกิจกรรมต่างๆ
อยู่ในย่านเดียวกัน มีการรวมกันเป็นกลุ่มสังคม ซึ่งเป็นการตอกย้ำกระแสที่ว่าสังคมเริ่มของเล็กๆ
แบ่งเป็นส่วนเล็กๆ แต่ละส่วนมีความสมบูรณ์ในตัวเอง

เทรนด์การออกแบบอาคารอีกรูปแบบหนึ่ง คือ แนวคิดสถาปัตยกรรมสีเขียว หรือ อาคารสีเขียว
ซึ่งสอดรับกับกระแสภาวะโลกร้อนในปัจจุบัน
ทั้งนี้ภาวะโลกร้อนที่ถือเป็นการจุดประกายให้เกิดการออกแบบอาคารที่นอกจากจะเป็นการช่วยลดโลกร้อนแล้ว
ยังเป็นมิตรต่อสิ่งแวดล้อมอีกด้วย
กระแสเรื่องภาวะโลกร้อนยังได้สร้างให้เกิดการตื่นตัวของวงการสถาปนิกโลก
ในการออกแบบสถาปัตยกรรมสีเขียวขึ้น และได้รับการตอบรับจากทั่วโลก
โดยเห็นได้จากอาคารที่เกิดขึ้นในระยะหลังๆ

เทรนด์ต่อมา เป็นการตอบรับกับการที่สังคมโลกกำลังเข้าสู่ยุคของผู้สูงอายุ ดังนั้น
กิจกรรมทุกอย่างจากนี้ไปอีก 20 ปีข้างหน้า Universal Design
เป็นอีกเรื่องที่ทั่วโลกให้ความสำคัญ การออกแบบสถาปัตยกรรมต่างๆ
ต้องคำนึงถึงการใช้งานของคนทุกกลุ่ม ไม่ว่าจะเป็น เด็ก ผู้สูงอายุ หรือคนพิการ
ควรได้รับสิทธิอันเท่าเทียมกัน
แต่ทุกวันนี้ประเทศไทยยังไม่ได้คำนึงหรือให้ความสำคัญต่อคนกลุ่มนี้เท่าใดนัก เห็นได้จากทางลาด
ลิฟต์ ห้องน้ำ ทางเดิน

ซึ่งจะเห็นได้อุปสงค์ของผู้บริโภคในปัจจุบันนี้ได้คำนึงถึงรูปแบบ
การอยู่อาศัยที่สามารถใช้สอยได้เกิดประโยชน์สูงสุด
โดยเฉพาะอย่างยิ่งการออกแบบบ้านของบริษัทเรา
โดยได้สอดคล้องกับเทรนด์ที่จะเกิดขึ้นในอนาคตที่คำนึงถึงความต้องการของผู้บริโภคเป็นหลัก

ส่วนผลกระทบที่เกิดขึ้นกับภาคธุรกิจอสังหาฯ มองได้ทั้งฝั่งผู้ประกอบการและฝั่งผู้บริโภค
ในส่วนของผู้ประกอบการนั้น ต้นทุนการก่อสร้างจะต้องสูงขึ้นทั้งทางตรงและทางอ้อม
ผลกระทบที่เกิดขึ้นน่าจะเห็นผลจากนี้ไปอีก 6 เดือน จากแนวโน้มดังกล่าวทำให้ต้องมีการปรับตัว
ทบทวนแผนการดำเนินงานเพื่อให้ลูกค้าเข้าถึงแหล่งเงินกู้ได้ง่ายและผ่อนชำระต่องวดให้น้อยที่สุด
ซึ่งจะต้องมีการวางแผนล่วงหน้าให้ยาวขึ้น เพราะจากนี้ไปก็คงเข้าสูตรเงินเฟ้อมา ราคาบ้านแพงขึ้น
อย่างไรก็ตามผู้ประกอบการเจ้าของโครงการต้องผลักภาระของต้นทุนที่เพิ่มมาสู่ราคาขายที่ผู้บริโภคต้องแบกรับแน่นอน
ส่วนที่ว่าการผลักภาระให้ผู้บริโภคจะได้มากได้น้อยอย่างไรขึ้นอยู่กับขีดความสามารถในการแข่งขันของธุรกิจ
ที่จะต้องมีคำนึงถึงว่า "ราคา" ขายต่อหน่วยนั้นผู้บริโภครับได้หรือไม่ อย่างไร
ขณะเดียวกันก็ต้องบริหารค่าใช้จ่ายและต้นทุนต่างๆ ควบคู่กันด้วย และสิ่งที่เห็นก็คือ
ผู้ประกอบการอสังหาฯ ได้เข้าไปเจรจาซื้อวัสดุก่อสร้างไว้ล่วงหน้าในลักษณะบิ๊กลอต
รวมถึงคุมเข้มด้านค่าใช้จ่ายด้านการตลาด

เมื่อภาระค่าใช้จ่ายประจำวันของผู้บริโภคเพิ่มขึ้น ย่อมส่งผลกระทบต่อขีดความสามารถในการซื้อบ้าน
หรือซื้อที่อยู่อาศัยอย่างแน่นอน ความจำเป็นในการซื้อยังมี แต่จะซื้อได้ในราคาถูกลง
และภาระค่าใช้จ่ายในการผ่อนชำระจะต้องไม่หนักมาก และยิ่งที่
ธปท.ได้ส่งสัญญาณไปธนาคารพาณิชย์ให้ปรับเกณฑ์สินเชื่อต่อหลักประกัน หรือ แอลทีวี
สำหรับคอนโดมิเนียมจะเริ่มนับตั้งแต่วันที่ 1 มกราคม 2554 ที่ปล่อยสินเชื่อได้ในสัดส่วน 90%
ขณที่ที่อยู่อาศัยเริ่มนับหนึ่งในปี 2555 ปล่อยสินเชื่อได้ในสัดส่วน 95%
ผลพวงดังกล่าวกระทบในเชิงจิตวิทยาพอสมควร
นอกจากนั้นหากพบว่าเป็นการซื้อบ้านหลังที่สองแบงก์ยังปล่อยสินเชื่อน้อยลงด้วย

ภาพรวมตลาดที่อยู่อาศัยจังหวัดภูเก็ต

ธุรกิจอสังหาริมทรัพย์ของภูเก็ตในปี 2553 จะเติบโตสูงขึ้นกว่าปีที่ผ่านมา
แต่แนวโน้มการลงทุนด้านคอนโดมีเนียมมีเพิ่มมากขึ้น
เนื่องจากราคาที่ดินภูเก็ตค่อนข้างสูงและมีจำนวนจำกัด
หากลงทุนในแนวราบที่เป็นบ้านจัดสรรจะไม่คุ้มค่า
โดยเฉพาะในเรื่องของระดับราคาจำหน่ายซึ่งจะมีการปรับตัวเพิ่มสูงขึ้น

นอกจากนี้
พฤติกรรมและวิถีชีวิตของผู้บริโภคที่เป็นคนภูเก็ตและคนต่างจังหวัดที่เข้ามาทำงานในภูเก็ตได้เปลี่ยนไป
ในอนาคตจะหันมาให้ความสนใจคอนโดมิเนียมมากขึ้น
ประกอบกับราคาของบ้านจัดสรรที่ปรับตัวค่อนข้างสูงจากปัจจัยราคาที่ดินที่สูง
โดยเฉพาะในช่วงระยะเวลาต่อจากนี้ไปอีกประมาณ 3-5 ปีข้างหน้าบ้านจัดสรรระดับราคา 1-2
ล้านบาทจะไม่มีหรือหาได้น้อยมาก

สำหรับปัญหาการท่องเที่ยวใน จ. ภูเก็ต
มีผลกระทบต่อระบบเศรษฐกิจของประเทศและผู้ประกอบการในท้องถิ่นเป็นอย่างมาก
จากรายได้การท่องเที่ยวของประเทศกว่า 5 แสนล้านบาทต่อปี
หนึ่งในสามมาจากแถบอันดามันซึ่งเป็นกลุ่มนักท่องเที่ยวที่มีกำลังซื้อสูงและครึ่งหนึ่งของจำนวนนั้นมาจาก
จ. ภูเก็ต ทั้งนี้ รายรับจะอยู่ในช่วงฤดูท่องเที่ยว( High season )เป็นหลัก หรือตั้งแต่ 15 พ.ย.
ถึงสิ้นเดือนมีนาคม แต่ปัจจุบัน High season มีระยะเวลาสั้นลง นอกจาก นั้น
นักท่องเที่ยวจะประหยัดมากขึ้น ทำให้ธุรกิจต่อเนื่อง เช่น ธุรกิจนำเที่ยว, ร้านอาหาร
และธุรกิจค้าปลีก มีรายได้ลดลงอย่างมาก

ปัจจุบันภาวะการท่องเที่ยวในจ.ภูเก็ต
ยังไม่ฟื้นตัวเต็มที่ถึงแม้จะมีนักท่องเที่ยวเพิ่มขึ้นมากกว่าปีที่แล้วโดยเฉพาะนักท่องเที่ยวกลุ่มใหม่ เช่น
ชาวรัสเซีย ออสเตรเลียหรือตะวันออกกลางที่มาแทนกลุ่มหลักคือชาวยุโรปที่หายไป เพราะ 3
ปัจจัยหลักๆ คือ ปัจจัยที่หนึ่ง มีการแข่งขันด้านราคาของโรงแรมด้วยกันเองค่อนข้างสูง
เพราะในช่วง 2 ปีที่ผ่านมาจำนวนห้องพักเพิ่มขึ้นมากกว่า 10% จากเดิมประมาณ 38,000 ห้อง
เป็น 42,000 ห้อง ซึ่งนับรวมสถานที่พักที่ไม่มีใบอนุญาตประกอบธุรกิจ

ปัจจัยที่สอง คือ ค่าเงินบาทที่แข็งขึ้นมาทำให้ชาวยุโรปซึ่งมีปัญหาด้านเศรษฐกิจในประเทศเขาอยู่แล้ว
ลดการท่องเที่ยวหรือไปเที่ยวในแถบยุโรป เช่น ตอนใต้ของประเทศฝรั่งเศสและอิตาลีแทน

ส่วนปัจจัยสุดท้ายคงหนีไม่พ้นเรื่องของความไม่มั่นใจด้านความสงบของประเทศ
ถึงแม้ปัจจุบันจะลดลงไปมาก แต่การจะวางแผนการท่องเที่ยวของชาวยุโรปจะทำกันล่วงหน้า 4-6
เดือน ซึ่งบางรายไม่แน่ใจว่าจะเกิดอะไรขึ้นหรือมีสถานการณ์ในประเทศไทยในช่วงที่จะเดินทาง

ผู้ว่าราชการจังหวัดภูเก็ต กล่าวถึงการลงทุนในจังหวัดว่า ยังคงมีการลงทุนอย่างต่อเนื่อง
โดยล่าสุดมีนักธุรกิจรายใหญ่จากประเทศฮ่องกงเข้าพบแจ้งความประสงค์สนใจที่จะเข้าลงทุนด้านซอฟต์แวร์
และจะเชิญนักลงทุนด้านธุรกิจค้าปลีกค้าส่ง ตลอดจนธุรกิจอสังหาริมทรัพย์
สิ่งอำนวยความสะดวกหรือกิจกรรมเกี่ยวกับการพักผ่อนต่างๆ ให้เข้ามาลงทุนด้วย
โดยให้ความสนใจพื้นที่แถบกมลา อ.กะทู้ และขณะนี้ก็มาซื้อบ้านพักไว้แล้ว เนื่องจากมีความชื่นชอบ
จ.ภูเก็ต เป็นการส่วนตัว
ในส่วนของจังหวัดนั้นพร้อมที่จะรับนักลงทุนที่จะเข้ามาลงทุนเพื่อสร้างความเจริญก้าวหน้าให้กับพื้นที่
แต่ที่สำคัญคือจะต้องไม่ ทำลายทรัพยากรธรรมชาติและสิ่งแวดล้อม
เนื่องจากเป็นจุดขายสำคัญที่จะต้องช่วยกันดูแลเพื่อให้เกิดความยั่งยืน
ส่วนข้อกฎหมายที่เกี่ยวข้องทางจังหวัดและหน่วยงานที่เกี่ยวข้องพร้อมที่จะเข้าไปดูแลเพื่อให้เป็นไปตามระเบียบ
และสอดคล้องกับแนวทางในการส่งเสริมการลงทุน

ผู้ว่าราชการจังหวัดภูเก็ตยังได้กล่าวอีกว่าภาพรวมการลงทุนของนักลงทุนต่างชาติในพื้นที่ภูเก็ต ว่า
นักลงทุนต่างชาติยังสนใจเข้ามาลงทุนในภูเก็ตอย่างต่อเนื่อง
เนื่องจากมองเห็นศักยภาพของจังหวัดภูเก็ต
ที่มีนักท่องเที่ยวต่างชาติเดินทางเข้ามาท่องเที่ยวปีละจำนวนหลายล้านคน
ล่าสุดมีนักลงทุนจากฮ่องกงเป็นกลุ่มค้าปลีกค้าส่งรายใหญ่ของฮ่องกงได้มาพบตนและได้แสดงความสนใจที่จะเข้ามาลงทุนในภูเก็ต
นักลงทุนรายนี้สนใจที่จะเข้ามาลงทุนด้านซอฟต์แวร์
ซึ่งธุรกิจซอฟต์แวร์ก็ถือเป็นอีกธุรกิจหนึ่งที่นักลงทุนต่างชาติสนใจเข้ามาลงทุนในภูเก็ตเป็นจำนวนมากเช่นกัน

จังหวัดภูเก็ตยินดีต้อนรับนักลงทุนจากต่างชาติ และพร้อมที่จะอำนวยความสะดวกด้านต่างๆ
เพื่อให้การลงทุนของนักลงทุนทั้งไทยและต่างชาติสามารถลงทุนได้
อย่างไรก็ตามสิ่งที่ทางจังหวัดอยากจะขอร้องนักลงทุนที่เข้ามาลงทุนได้คำนึงถึงการดูแลสภาพสิ่งแวดล้อม
และลงทุนในธุรกิจที่สอดคล้องต่อการพัฒนาจังหวัดภูเก็ต

ธุรกิจที่นักลงทุนต่างชาติสนใจเข้ามาลงทุนในภูเก็ต ส่วนใหญ่แล้วจะเป็นธุรกิจด้านการท่องเที่ยว
โรงแรม รีสอร์ต อสังหาริมทรัพย์ และการลงทุนด้านโครงสร้างพื้นฐาน เป็นต้น

ผู้ว่าราชการจังหวัดภูเก็ต
ยังกล่าวถึงความคืบหน้าการเชิญชวนให้นักลงทุนเข้ามาลงทุนโครงการรถไฟฟ้ารางเบาเส้นทางสนามบินภูเก็ต
– ตัวเมืองภูเก็ตว่า ขณะนี้มีนักลงทุนจากประเทศจีนประมาณ 3
บริษัทเสนอตัวที่จะเข้ามาศึกษาความเป็นไปได้การลงทุนโครงการรถไฟฟ้ารางเบาที่ภูเก็ต
ซึ่งที่ผ่านมาบริษัทดังกล่าวได้มานำเสนอแผนการศึกษาความเป็นไปได้ที่ภูเก็ตแล้ว
และได้เชิญจังหวัดภูเก็ตเดินทางไปศึกษาดูงานที่ประเทศจีน

อย่างไรก็ตาม นักลงทุนจากจีนทั้ง 3 บริษัทสนใจที่จะเข้ามาลงทุนที่ภูเก็ต
และพร้อมที่จะทุ่มเงินลงทุนเข้ามาจริงๆ หากทางรัฐบาลไทยเห็นชอบให้เข้ามาลงทุน
ซึ่งโดยส่วนตัวแล้วต้องการที่จะให้การลงทุนโครงการรถไฟฟ้ารางเบาที่ภูเก็ตเป็นรูปเป็นร่างให้ได้ภายในปี
2554 (ASTVผู้จัดการรายวัน)

นอกจากกลุ่มทุนจากประเทศฮ่องกงแล้ว
ปัจจุบันกลุมทุนต่างชาติที่ให้ความสนใจเข้ามาลงทุนในภูเก็ตยังมีจากประเทศสาธารณรัฐประชาชนจีนให้ความสนใจมาลงทุนเรื่องของรถไฟฟ้าจำนวนประมาณ
2-3 บริษัท ประเทศเกาหลีสนใจเรื่องการก่อสร้างอุโมงค์ป่าตอง
และสิงคโปร์ที่เข้ามาสอบถามข้อมูลเพื่อประกอบการตัดสินใจ รวมทั้งกลุ่มทุนจากประเทศรัสเซีย
ปัจจุบันเข้ามาลงทุนด้านโรงแรมที่พัก

นอกจากนี้
ในส่วนของอุปสรรคที่ส่งผลกระทบต่อการลงทุนคงหนีไม่พ้นเรื่องประกาศกระทรวงทรัพยากรธรรมชาติและสิ่งแวดล้อม
เพราะปัจจุบันการจัดทำรายงานผลกระทบสิ่งแวดล้อม หรืออีไอเอ
จะต้องส่งเรื่องให้คณะกรรมการพิจารณาผลกระทบสิ่งแวดล้อมส่วนกลางเป็นผู้พิจารณา
ต้องใช้เวลานานอย่างน้อย 6 เดือน
แต่เนื่องจากหลักเกณฑ์ดังกล่าวเพิ่งนำมาบังคับใช้จึงยังไม่เห็นผลที่ชัดเจน
แต่เชื่อว่าหากใช้เวลานานจริง ภาคเอกชนก็คงจะยื่นคำร้องเข้ามา
และทางจังหวัดก็คงต้องมีการนำเสนอเพื่อให้มีการทบทวนต่อไป (ข่าวสด)

สำหรับนักลงทุนต่างชาติยังสนใจเข้ามาลงทุนที่ภูเก็ตอย่างต่อเนื่อง ธุรกิจโรงแรม
อสังหาริมทรัพย์ยังคงเป็นธุรกิจที่สนใจลงทุนมากสุด ขณะที่จีนยังมุ่งลงทุนรถไฟฟ้าเส้นสนามบินภูเก็ต –
ตัวเมืองภูเก็ต

4.2.3 ภาวะการแข่งขันและผู้ประกอบการ

จากปัจจัยของปัญหาทางการเมืองที่มีต่อเนื่องมาตั้งแต่ปี 2549
รวมทั้งปัญหาเศรษฐกิจของสหรัฐอเมริกาที่ถดถอยอย่างรุนแรง ทำให้ส่งผลกระทบต่อเศรษฐกิจไทย
รวมทั้งปัญหาการว่างงาน ทำให้ผู้ประกอบการส่วนใหญ่มีการปรับตัวตามความต้องการของตลาด
จากที่เคยพัฒนาที่อยู่อาศัยราคาสูงก็หันมาพัฒนาที่อยู่อาศัยที่มีราคาปานกลางมากขึ้น
พัฒนาโครงการที่ใกล้เมืองมากขึ้น โดยเฉพาะคอนโดมิเนียม 1-2 ล้านบาท
ที่ตั้งอยู่ในทำเลใจกลางเมืองและมีระบบรถไฟฟ้า
เนื่องจากพื้นที่บริเวณที่มีความชัดเจนก่อสร้างรถไฟฟ้า

จากภาวะการแข่งขันที่รุนแรง ผู้ประกอบการจึงต้องมีความเป็นมืออาชีพ
โดยจะต้องมีการสำรวจเกี่ยวกับความต้องการของผู้บริโภคว่ามีความต้องการแบบไหน
ซึ่งจะเป็นส่วนสำคัญที่ทำให้ผู้บริโภคเกิดความต้องการในสินค้า ในขณะเดียวกัน
ก็ต้องมีการสร้างบ้านให้มีคุณภาพและบริการที่ดียิ่งขึ้น
ซึ่งจะเป็นส่วนสำคัญในการสร้างความน่าเชื่อถือให้กับผู้ประกอบการได้มากขึ้นตามไปด้วย นอกจากนี้
บริษัทฯ จะต้องพิจารณาถึงปัจจัยต่างๆ
ที่ส่งผลกระทบต่อสภาวะการแข่งขันในธุรกิจอสังหาริมทรัพย์และปรับกลยุทธ์ในการทำธุรกิจเพื่อรองรับปัจจัยดังกล่าว
ดังนี้

1)  มาตรการกระตุ้นเศรษฐกิจ ซึ่งส่งผลดีต่อภาคธุรกิจอสังหาริมทรัพย์
    เนื่องจากความต้องการซื้อในภาคธุรกิจอสังหาริมทรัพย์ผูกติดอยู่กับภาวการณ์ทางเศรษฐกิจโดยรวมเป็นสำคัญ

  ขยายระยะเวลามาตรการลดหย่อนอัตราภาษีและค่าธรรมเนียมต่างๆ ออกไปอีก 1 ปี
  จากเดิมสิ้นสุดวันที่ 28 มีนาคม 2552 เป็นวันที่ 28 มีนาคม 2553
  โดยลดหย่อนอัตราภาษีธุรกิจเฉพาะสำหรับการขายอสังหาริมทรัพย์ในโครงการจัดสรรและอาคารชุด
  จากเดิมที่กำหนดไว้ร้อยละ 3 เหลือร้อยละ 0.1 สำหรับรายรับก่อนหักรายจ่ายใดๆ
  จากกิจการขายอสังหาริมทรัพย์เป็นทางค้าหรือหากำไร

-   มาตรการภาษีให้มีการยกเว้นภาษีเงินได้บุคคลธรรมดา
    สำหรับผู้ที่จ่ายเงินค่าซื้ออสังหาริมทรัพย์ที่ไม่เคยผ่านการใช้งานมาก่อน
    เป็นจำนวนเท่ากับมูลค่าที่จ่ายจริง แต่ไม่เกิน 300,000 บาท ทั้งนี้
    การได้สิทธิ์ดังกล่าวจะต้องทำการโอนกรรมสิทธิ์ของอสังหาริมทรัพย์ภายในปี พ.ศ.2552
    เท่านั้น มาตรการฯ
    นี้เป็นมาตรการเพิ่มเติมจากที่ให้ผู้มีเงินได้สามารถหักลดหย่อนดอกเบี้ยเงินกู้ยืมเพื่อซื้อ เช่าซื้อ
    หรือสร้างที่อยู่อาศัยตามจำนวนที่จ่ายจริง แต่ไม่เกิน 100,000 บาทต่อปี

-   การลดหย่อนค่าธรรมเนียมโอนจากเดิมที่กำหนดไว้ร้อย 2 เหลือร้อยละ 0.01
    และเรียกเก็บค่าจดทะเบียนการจำนองอสังหาริมทรัพย์ในอัตราร้อยละ 0.01
    จากเดิมที่กำหนดไว้ร้อยละ 1.00

-   เพิ่มยอดดอกเบี้ยเงินกู้ที่จะสามารถนำมาลดหย่อนภาษีได้จากเดิมไม่เกิน 100,000 บาท เป็น
    200,000 บาท รวมถึงแผนการกระตุ้นการปล่อยเงินกู้ให้แก่ผู้ซื้อบ้านที่มีรายได้น้อย

-   มาตรการลดหย่อนภาษีเพื่อเพิ่มรายได้ให้แก่ประชาชน
    โดยให้ปรับเพิ่มเงินได้สุทธิที่ได้รับยกเว้นภาษีเงินได้บุคคลธรรมดา จากเดิมที่กำหนดไว้
    100,000 บาท เป็น 150,000 บาท ตลอดจนการเพิ่มวงเงินหักลดหย่อนเบี้ยประกันต่างๆ
    การเพิ่มวงเงินหักลดหย่อนสำหรับการซื้อหน่วยลงทุน RMF และ LTF
    การเพิ่มวงเงินหักลดหย่อนค่าอุปการะเลี้ยงดูคู่สมรส บิดา มารดา บุตร เป็นต้น

-   มาตรการลดหย่อนภาษีเงินได้นิติบุคคลสำหรับบริษัทที่จดทะเบียนในตลาดหลักทรัพย์เดิม
    โดยบริษัทในตลาดหลักทรัพย์ เอ็ม เอ ไอ ที่มีกำไรสุทธิในส่วนที่ไม่เกิน 20 ล้านบาท
    ให้จัดเก็บเหลือร้อยละ 20 และสำหรับบริษัทจดทะเบียนในตลาดหลักทรัพย์ฯ
    ที่มีกำไรสุทธิในส่วนที่ไม่เกิน 300 ล้านบาท ให้จัดเก็บเหลือเก็บร้อยละ 25 เป็นระยะเวลา 3
    ปี

2)  การลงทุนในโครงการเมกกะโปรเจ็กต์ โดยเฉพาะรถไฟฟ้าสายต่างๆ
    เป็นปัจจัยบวกสำคัญในภาพรวมและยังส่งผลต่อการขยายตัวของชุมชนเมืองและการขยายตัวของที่อยู่อาศัยต่างๆ

3)  อัตราดอกเบี้ยมีทิศทางปรับลดลงตามนโยบายการเงินโลก
    ปัจจุบันลดลงมาต่ำมากซึ่งถือเป็นปัจจัยบวกสำหรับผู้ที่ต้องการซื้อที่อยู่อาศัย
    รวมถึงต้นทุนการผลิตของผู้ประกอบการมีแนวโน้มปรับตัวลงตามอัตราเงินเฟ้อที่ปรับตัวลดลง
    เนื่องจากราคาน้ำมัน และราคาวัสดุก่อสร้างที่ปรับตัวลงเช่นกัน

4)  ปริมาณอุปทานคงค้างของที่อยู่อาศัยที่มีแนวโน้มปรับตัวสูงขึ้นตั้งแต่ปี 2548
    ทำให้ผู้ประกอบการในอุตสาหกรรมอสังหาริมทรัพย์ต้องระมัดระวังมากขึ้น
    โดยเฉพาะที่อยู่อาศัยประเภทบ้านเดี่ยวและทาวน์เฮ้าส์ที่ผู้ประกอบการจำเป็นที่ต้องพิจารณาในเรื่องทำเลและระดับราคาเป็นอย่างมาก

ความสามารถในการแข่งขัน

ในกลุ่มผู้ประกอบการที่พักอาศัยที่ดำเนินธุรกิจพัฒนาอสังหาริมทรัพย์เฉพาะบ้านเดี่ยว บ้านแฝด
และทาวน์เฮ้าส์ โดยโครงการที่พัฒนาอยู่ในพื้นที่นนทบุรีและภูเก็ตเหมือนกับบริษัทฯ
มีอยู่เป็นจำนวนมากทั้งที่เป็นบริษัทจดทะเบียนในตลาดหลักทรัพย์ฯ อาทิเช่น บมจ. แลนด์ แอนด์
เฮ้าส์, บมจ.ปริญสิริ, บมจ.เอสซีแอสเซท, บมจ.พฤกษาเรียลเอสเตท
สำหรับจังหวัดภูเก็ตมีผู้ประกอบการที่พัฒนาโครงการคล้าย TPD ได้แก่ บมจ.ศุภาลัย, บมจ.บ้านร๊อค
เป็นต้น นอกจากนี้ ยังมีบริษัทที่ไม่ได้จดทะเบียนในตลาดหลักทรัพย์ฯ
และผู้ประกอบการรายย่อยอีกหลายราย ซึ่งถือได้ว่าบริษัทฯ มีคู่แข่งอยู่เป็นจำนวนมาก
แต่อย่างไรก็ตาม บริษัทฯ ประเมินว่า บริษัทฯ มีศักยภาพสามารถแข่งขันกับผู้ประกอบการรายอื่นๆ
ได้โดยมีจุดแข็งในการแข่งขันในตลาดได้ดังนี้

รูปแบบบ้าน : รูปแบบบ้านของบริษัทฯ จะแตกต่างจากคู่แข่ง โดยบริษัทฯ
ทำการสำรวจความต้องการของลูกค้าเพื่อออกแบบบ้านให้ตรงตามความต้องการของลูกค้า เช่น
โครงการคลัสเตอร์วิลล์ เป็นทาวน์เฮาส์สไตล์บ้านเดี่ยว หน้ากว้าง 8 เมตร
กว้างกว่าทาวน์เฮาส์ทั่วไป การจัดแบ่งบ้านเป็นกลุ่มๆ ละ 2-4 หลัง ทุกหลังมีสวนส่วนตัว
หรือถ้าเป็นโครงการไพร์มเพลส รูปแบบทาวน์เฮาส์ทั่วไปจะมีห้องนอนชั้นล่าง
ภายในโครงการมีสระว่ายน้ำ สโมสร และฟิตเนส แตกต่างจากโครงการทาวน์เฮาส์อื่นๆ
ซึ่งจะไม่มีสิ่งอำนวยความสะดวกดังกล่าว นอกจากนี้ บริษัทฯ มีโครงการบ้านแฝด
มีรูปแบบสไตล์บ้านเดี่ยว มีฟังก์ชั่นใช้สอยเหมือนบ้านเดี่ยว แต่ลูกค้าสามารถจ่ายได้ในราคาบ้านแฝด
ซึ่งจะต่ำกว่าบ้านเดี่ยวทั่วไป

การจัดสรรพื้นที่ส่วนกลาง : การให้ความสำคัญกับคุณภาพชีวิตของลูกค้า โดยทุกๆ
โครงการของบริษัทฯ ไม่ว่าจะเป็นโครงการทาวน์เฮาส์ บ้านแฝด และบ้านเดี่ยว
จะมีการจัดสรรพื้นที่ส่วนกลางที่มากกว่าพื้นที่ตามที่กฎหมายกำหนด และบริษัทฯ
นำพื้นที่ส่วนกลางดังกล่าวมาสร้างเป็นสระว่ายน้ำ สโมสร และฟิตเนส เพื่อให้เป็นจุดพักผ่อน
และให้ลูกค้าได้ออกกำลังกาย ลูกค้ามีคุณภาพชีวิตที่ดีขึ้น
ซึ่งโครงการของคู่แข่งทั่วไปจะไม่เน้นการเพิ่มพื้นที่ส่วนกลางแต่จะนำพื้นที่มาพัฒนาเป็นที่อยู่อาศัยมากกว่า

ระบบเทคโนโลยีสารสนเทศ : บริษัทฯ
ได้นำระบบเทคโนโลยีสารสนเทศมาพัฒนาใช้ในการบริหารจัดการด้วยระบบคอมพิวเตอร์เชื่อมโยงกันระหว่างทุกโครงการและสำนักงานใหญ่
ซึ่งปัจจุบันมีระบบที่ใช้อยู่ดังนี้

-   โปรแกรมบริหารข้อมูลโครงการ ใช้ในการบริหารจัดการข้อมูลของโครงการทั้งหมดของบริษัทฯ
    ซึ่งทีมผู้บริหารสามารถตรวจสอบข้อมูลที่เกี่ยวกับการขายและสินค้าคงเหลือทั้งหมดได้ตลอดเวลา

-   โปรแกรมบริหารงานขาย โปรแกรมสำหรับบันทึกข้อมูลลูกค้ามาเยี่ยมชม
    โครงการหรือข้อมูลงานขายที่เกิดจากโครงการต่างๆ ของบริษัทฯ มายังสำนักงานใหญ่
    เพื่อให้ฝ่ายการตลาดสามารถวิเคราะห์ลักษณะความชื่นชอบและสิ่งที่ลูกค้าต้องการได้อย่างมีประสิทธิภาพและรวดเร็ว

-   โปรแกรมระบบจัดการบริการงานหลังการขาย
    สามารถช่วยจัดเก็บประวัติการซ่อมและช่วยบริหารงานซ่อมทั้งหมด
    ซึ่งสามารถช่วยให้การติดตามสถานะการซ่อมแซม ระยะเวลา
    และงบประมาณที่ใช้สำหรับบ้านแต่ละหลัง และ/หรือ
    ในแต่ละหมวดการซ่อมเพื่อนำมาวิเคราะห์หาสาเหตุว่า เกิดจากการใช้งาน หรือวัสดุที่ใช้
    หรือจากการออกแบบ

-   โปรแกรมบริหารงานจัดซื้อ เป็นโปรแกรมในการบริการงานจัดซื้อแบบ Online
    ช่วยในการจัดทำใบขอซื้อและการอนุมัติผ่านระบบ Online
    ทำให้มีความสะดวกในการบริหารจัดการงานด้านการสั่งซื้อสินค้าและวัสดุต่างๆ
    รวมทั้งการตรวจสอบสถานะใบสั่งซื้อได้อย่างสะดวกและรวดเร็ว
    ลดขั้นตอนการทำงานที่ยุ่งยากและซับซ้อนได้เป็นอย่างดี

ทำเลที่ตั้งของโครงการ : โครงการแต่ละโครงการของบริษัทฯ
อยู่ในทำเลที่ดีและมีความได้เปรียบในการแข่งขันสูง สามารถแข่งขันกับคู่แข่งได้ กล่าวคือ
ที่ดินที่จัดสรรจะอยู่ติดถนนใหญ่ หรือหากอยู่ในถนนรองก็จะมีระยะห่างจากถนนใหญ่ไม่เกิน 1-2
กิโลเมตร และมีการคมนาคมสะดวก ซึ่งถือเป็นหนึ่งในปัจจัยสำคัญในการตัดสินใจซื้อของผู้บริโภค

ราคา : บริษัทฯ มีการกำหนดราคาขายอย่างสมเหตุสมผล
เนื่องจากราคาเป็นปัจจัยสำคัญอย่างหนึ่งในการตัดสินใจเลือกซื้อที่อยู่อาศัย บริษัทฯ
จึงมีนโยบายในการกำหนดราคาอย่างยุติธรรม
เพื่อสร้างความพึงพอใจให้กับลูกค้ามากที่สุดเมื่อเปรียบเทียบกับคู่แข่งขันที่เสนอสินค้าในระดับราคาเดียวกัน
สินค้าของบริษัทฯ จะมีฟังก์ชั่นการใช้สอยที่มากกว่า รูปแบบที่โดดเด่นกว่า และสภาพโครงการ
ตลอดจนสิ่งอำนวยความสะดวกในโครงการที่เหนือกว่า

คุณภาพวัสดุที่ใช้ : บริษัทฯ
มีนโยบายในการเลือกใช้วัสดุที่มีคุณภาพดีและง่ายต่อการบำรุงรักษาในอนาคต
เพื่อตอบสนองความต้องการของลูกค้าและลดภาระของลูกค้าในการบำรุงรักษาหรือซ่อมแซมในอนาคต

ทีมงาน : บริษัทฯ มีทีมงานที่เปี่ยมด้วยความสามารถและทำงานได้อย่างมีประสิทธิภาพ
เนื่องจากองค์กรมีขนาดเล็ก ดังนั้น จึงมีความคล่องตัวและความยืดหยุ่นในการทำงานค่อนข้างสูง
ซึ่งถือเป็นข้อได้เปรียบทางด้านการบริหารและการจัดการ

4.3 การจัดหาผลิตภัณฑ์หรือบริการ

4.3.1 การจัดหาให้ได้มาซึ่งผลิตภัณฑ์เพื่อจำหน่าย

1)  ขั้นตอนการบริหารโครงการ

ในแต่ละโครงการจะมีระยะเวลาในการบริหารโครงการแตกต่างกันไป
ขึ้นอยู่กับขนาดและลักษณะโครงการ แบบบ้าน และขนาดของพื้นที่ใช้สอย
โดยปกติระยะเวลาในการดำเนินงานประมาณ 8-10 เดือน โดยมีขั้นตอนการดำเนินงานดังนี้

  1 เดือน

-3 เดือน 2-4 เดือน

ในการก่อสร้างบ้านแต่ละหลังจะใช้เวลาประมาณ 5-8 เดือน
แต่ถ้าเป็นบ้านขนาดเล็กก็จะใช้เวลาในการก่อสร้างบ้านแต่ละหลังประมาณ 4-6 เดือน
โดยเฉลี่ยระยะเวลาจากการเปิดจองขายจนถึงวันที่สามารถโอนให้กับลูกค้าประมาณ 2-4 เดือน
สำหรับบ้านสร้างก่อนขาย

2)  การจัดหาที่ดิน

บริษัทฯ มีกระบวนการจัดซื้อที่ดินอย่างเป็นระบบเริ่มจากการพิจารณาที่ดิน ทำเลที่ตั้งของที่ดิน
การศึกษาทิศทางการเติบโตของแหล่งที่อยู่อาศัย เส้นทางการพัฒนาและการขยายตัวของเขตเมือง
มีการคาดการณ์ทิศทางการเติบโตของเมืองเพื่อทำการวิจัยศึกษาความเป็นไปได้ โดยบริษัทฯ
มีการติดตามและศึกษาข้อมูลเรื่องที่ดินอย่างใกล้ชิด
เพื่อให้ทราบแนวโน้มและศักยภาพในการพัฒนาของที่ดินในทำเลต่างๆ
คุ้มค่าสำหรับการพัฒนาโครงการก่อนนำเสนอต่อคณะกรรมการบริหารของบริษัทฯ

การจัดซื้อที่ดินของบริษัทฯ จะดำเนินการจัดซื้อกับเจ้าของที่ดินโดยตรง/ผ่านนายหน้าค้าที่ดิน
โดยปัจจุบันบริษัทฯ มีนโยบายการจัดซื้อที่ดินแปลงขนาด 20-35 ไร่
เพื่อพัฒนาโครงการขนาดเล็กที่สามารถดำเนินการโดยใช้ระยะเวลาสั้นในทำเลที่บริษัทฯ
มีความชำนาญ โดยที่ดินที่จัดซื้อจะมีระบบสาธารณูปโภคของรัฐรองรับ
มีศักยภาพการเติบโตในอนาคตที่ชัดเจนและราคาที่เหมาะสม โดยบริษัทฯ
จะมีการเปรียบเทียบราคาซื้อกับราคาประเมินและราคาตลาดอย่างสม่ำเสมอเพื่อให้ได้ราคาที่เหมาะสมในการจัดซื้อที่ดิน
ซึ่งก่อนการจัดซื้อที่ดินในแต่ละครั้ง

ผู้รับเหมาก่อสร้าง

ผู้รับเหมาก่อสร้างโดยส่วนใหญ่เป็นผู้รับเหมาที่ร่วมงานกับบริษัทฯ มาเป็นเวลานาน
มีผลงานและความสามารถในการรับงานสอดคล้องกับมาตรฐานและการเติบโตของบริษัทฯ บริษัทฯ
ได้ว่าจ้างผู้รับเหมาก่อสร้างเป็นผู้ดำเนินการก่อสร้าง โดยบริษัทฯ
ไม่มีแรงงานในการก่อสร้างเป็นของตนเอง

อย่างไรก็ตาม ในการหาผู้รับเหมาเพิ่มเติม บริษัทฯ จะพิจารณาเลือกผู้รับเหมาก่อสร้างจากผลงาน
คุณภาพงานในอดีต ความสามารถและศักยภาพในการทำงานให้แล้วเสร็จ
รวมทั้งตรวจสอบฐานะทางการเงินของผู้รับเหมา
เพื่อให้แน่ใจว่าผู้รับเหมาจะสามารถจัดซื้อวัสดุและอุปกรณ์ในการก่อสร้างได้ตรงตามที่กำหนดในสัญญา
นอกจากนี้ บริษัทฯ
ยังพิจารณาถึงขนาดและแรงงานของผู้รับเหมาแต่ละรายเพื่อให้แน่ใจว่าผู้รับเหมามีศักยภาพที่เหมาะสมกับงานที่จะรับ

โดยปกติผู้รับเหมาก่อสร้างจะเป็นผู้รับผิดชอบในค่าใช้จ่ายดำเนินการ
ค่าวัสดุก่อสร้างที่เกี่ยวข้องในงาน (นอกเหนือจากส่วนที่บริษัทฯ จัดหาให้) อุปกรณ์ สัมภาระ
เครื่องมือเครื่องใช้ และค่าจ้างเหมาแรงงานก่อสร้าง
เป็นลักษณะเหมารวมเบ็ดเสร็จตามขอบข่ายสัญญาที่ได้ทำกันไว้ บริษัทฯ
จะเป็นผู้กำหนดราคากลางโดยฝ่ายแบบและฝ่ายประเมินราคา และบริษัทฯ
จะพิจารณาจัดหาวัสดุก่อสร้างหลักๆ ให้แก่ผู้รับเหมา ทั้งนี้
เพื่อเป็นส่วนหนึ่งของการบริหารต้นทุนและการควบคุมคุณภาพของวัสดุก่อสร้าง

บริษัทฯ จะจ่ายค่าจ้างเป็นงวดๆ ตามงวดงานที่ก่อสร้างสำเร็จตามสัญญา
โดยมีการหักเงินประกันผลงานในแต่ละงวดงาน สำหรับผู้รับเหมาก่อสร้างรายเล็ก บริษัทฯ
จะพิจารณาการแบ่งงวดงานและการตรวจรับงานให้ถี่ขึ้น
เพื่อแบ่งเบาภาระของผู้รับเหมาในการจัดซื้อวัสดุอุปกรณ์ในการก่อสร้าง
โดยทั่วไปผู้รับเหมาที่ติดต่อกับบริษัทฯ จะรับประกันผลงานและฝีมือปฏิบัติงาน
รวมทั้งคุณภาพของสิ่งของวัสดุอุปกรณ์ที่ทำเสร็จต่อไปอีก 1 ปีหลังจากส่งมอบงานที่ทำเสร็จงวดสุดท้าย
หากครบกำหนด 1 ปีและงานที่ผู้รับเหมาส่งมอบไว้ไม่มีปัญหาใดๆ บริษัทฯ
จะคืนเงินประกันผลงานที่หักไว้ในแต่ละงวดงานให้แก่ผู้รับเหมา ถึงแม้ว่าบริษัทฯ
จะจ้างผู้รับเหมาให้รับผิดชอบการก่อสร้างโครงการของบริษัทฯ แต่บริษัทฯ
จะมีวิศวกรโครงการและหัวหน้าผู้คุมงานซึ่งเป็นพนักงานประจำของบริษัทฯ
เข้าควบคุมงานของผู้รับเหมาก่อสร้างให้อยู่ในมาตรฐานที่บริษัทฯ กำหนด

บริษัทฯ ตระหนักดีถึงความสำคัญของผู้รับเหมาก่อสร้าง
ซึ่งเป็นหัวใจหลักของขบวนการผลิตสินค้าที่มีคุณภาพ ดังนั้น บริษัทฯ
จึงจัดตั้งคณะกรรมการผู้รับเหมาสัมพันธ์ โดยมีผู้อำนวยการฝ่ายพัฒนาโครงการเป็นประธานฯ
และมีกรรมการอีก 3 ท่าน โดยมาจากระดับผู้จัดการฝ่ายต่างๆ
โดยรายงานตรงต่อกรรมการผู้จัดการ ทั้งนี้ บทบาทและหน้าที่หลักๆ
ของคณะกรรมการผู้รับเหมาสัมพันธ์มีดังนี้

-   ประสานงานกับฝ่ายก่อสร้างและผู้รับเหมาในเรื่องที่อาจจะแก้ไขได้ยากในระดับปฏิบัติการหรือในบางเรื่องที่มีผลกระทบต่อส่วนรวมหรือเป็นนโยบาย

-   เสนอแนะและให้ข้อปรึกษาแก่ฝ่ายก่อสร้างในเรื่องการออกระเบียบ กฎเกณฑ์
    หรือแนวทางปฏิบัติต่างๆ ที่เกี่ยวข้องกับผู้รับเหมา

-   เผยแพร่ข่าวสารต่างๆ ซึ่งบริษัทต้องการให้ผู้รับเหมาได้รับทราบ

-   รับเรื่องราวร้องทุกข์ต่างๆ ของผู้รับเหมาเพื่อนำมาแก้ไขอย่างเป็นระบบและยุติธรรม

-   ส่งเสริมและสนับสนุนให้มีการพัฒนาฝีมือแรงงานของผู้รับเหมา

นอกจากนี้ บริษัทฯ
ยังจัดให้มีการพบปะสังสรรค์ระหว่างผู้รับเหมาและเจ้าหน้าที่ระดับผู้บริหารของบริษัทฯ เป็นระยะ
ทั้งนี้ เพื่อให้ผู้รับเหมารู้สึกเป็นส่วนหนึ่งของทีมงานของบริษัทฯ
และรับรู้ถึงแนวทางการเติบโตของบริษัทฯ ต่อไปในอนาคต

3)  วัสดุก่อสร้าง

วัสดุก่อสร้างจะแบ่งเป็น 2 ส่วนใหญ่ๆ คือ
วัสดุก่อสร้างที่ผู้รับเหมาก่อสร้างจะต้องเป็นผู้รับผิดชอบจัดหาและวัสดุก่อสร้างที่บริษัทฯ
เป็นผู้จัดหาเอง
โดยเฉลี่ยค่าวัสดุก่อสร้างที่ผู้รับเหมาก่อสร้างจัดหามาเองเปรียบเทียบกับวัสดุที่บริษัทฯ
จัดหาให้มีสัดส่วนประมาณร้อยละ 30 : 70

-   วัสดุก่อสร้างที่ผู้รับเหมาก่อสร้างเป็นผู้รับผิดชอบจัดหา ในสัญญาการว่าจ้างระหว่างบริษัทฯ
    และผู้รับเหมาก่อสร้างจะระบุถึงคุณสมบัติของวัสดุก่อสร้างที่ผู้รับเหมาก่อสร้างจะต้องเป็นผู้รับผิดชอบจัดหาเอง
    ทั้งนี้ ผู้รับเหมาก่อสร้างจะต้องใช้วัสดุก่อสร้างที่ได้คุณภาพตรงกับที่ระบุในสัญญา บริษัทฯ
    จะมีส่วนช่วยเหลือในการต่อรองราคากับผู้จัดจำหน่ายวัสดุก่อสร้างบางรายการให้กับผู้รับเหมาทุกรายในโครงการ
    เนื่องจากการรวมปริมาณสั่งซื้อในจำนวนมากจะทำให้บริษัทฯ
    มีอำนาจในการต่อรองราคามากกว่าการให้ผู้รับเหมาก่อสร้างแต่ละรายสั่งซื้อกันเอง

-   วัสดุก่อสร้างที่บริษัทฯ เป็นผู้จัดหาเอง ส่วนใหญ่จะเป็นวัสดุที่ต้องใช้เป็นจำนวนมาก
    หรือต้องสั่งซื้อกับผู้จัดจำหน่ายเฉพาะราย หรือต้องมีการควบคุมสเปคเป็นกรณีพิเศษ
    หรืออาจต้องใช้ระยะเวลาในการสั่งซื้อ ดังนั้น เพื่อเป็นการลดภาระของผู้รับเหมาก่อสร้าง
    บริษัทฯ
    จึงติดต่อซื้อวัสดุเหล่านั้นกับผู้ผลิตหรือผู้จัดจำหน่ายโดยตรงและให้จัดส่งตรงไปที่โครงการเมื่อถึงเวลาที่ผู้รับเหมาก่อสร้างจะต้องใช้วัสดุเหล่านั้น
    โดยบริษัทฯ จะไม่สั่งวัสดุมาเก็บไว้ให้เป็นภาระในการเก็บสินค้าคงคลัง

วัสดุก่อสร้างส่วนใหญ่เป็นสินค้าที่ผลิตในประเทศ หรือในกรณีเป็นสินค้านำเข้า บริษัทฯ
จะติดต่อกับผู้นำสินค้าเข้าโดยตรงเพื่อลดภาระในการเก็บสินค้าคงคลัง
การจัดหาวัสดุก่อสร้างของบริษัทฯ จะติดต่อกับผู้จัดจำหน่ายและผู้ผลิตโดยตรง
บริษัทจะให้ผู้จัดจำหน่ายหลายๆ รายเสนอราคา ตลอดจนเงื่อนไขต่างๆ อาทิเช่น การจัดส่ง
การติดตั้ง การให้บริการ ณ โครงการ การรับประกันหลังการขาย เป็นต้น
และพิจารณาเลือกผู้จัดจำหน่ายที่ให้ราคาที่คุ้มค่าและมีความน่าเชื่อถือว่าจะสามารถจัดหาวัสดุส่งมอบให้บริษัทฯ
ได้ตามที่ตกลงกันไว้ และสามารถให้บริการหลังการขาย ณ โครงการได้ภายในเวลาที่กำหนด
โดยไม่ได้คำนึงถึงราคาต่ำสุดเพียงอย่างเดียว สำหรับวัสดุก่อสร้างบางรายการบริษัทฯ
จะติดต่อผู้จำหน่ายให้รับประกันเกินกว่า 1 ปี (ซึ่งเป็นระยะการประกันตามมาตรฐาน)
ซึ่งผู้จำหน่ายจะมีใบรับประกันสินค้าให้กับบ้านแต่ละหลังและบริษัทจะส่งมอบใบรับประกันดังกล่าวให้แก่ลูกค้า
ณ วันโอนกรรมสิทธิ์

4.4 ผลกระทบต่อสิ่งแวดล้อมและชุมชนสัมพันธ์

การพัฒนาโครงการของบริษัทฯ อยู่ภายใต้ข้อบังคับของกฎหมายเกี่ยวกับสิ่งแวดล้อม แต่ทั้งนี้
เพื่อให้สภาพแวดล้อมของโครงการอยู่ในสภาพดีและไม่เป็นการทำลายสิ่งแวดล้อม บริษัทฯ
มีระบบการจัดการระบบสาธารณูปโภคของโครงการเพื่อไม่ก่อให้เกิดปัญหาที่อาจส่งผลกระทบต่อสิ่งแวดล้อมได้
โดยเฉพาะการจัดให้มีถังบำบัดน้ำเสียสำหรับแต่ละบ้านและสำหรับพื้นที่ส่วนกลางทุกโครงการ ทั้งนี้
ในระยะ 3 ปีที่ผ่านมาบริษัทฯ ไม่เคยมีปัญหาหรือถูกร้องเรียนใดๆ
เกี่ยวกับปัญหาสิ่งแวดล้อมจากชุมชนในละแวกใกล้เคียงและจากหน่วยงานของราชการ นอกจากนี้
บริษัทฯ ยังมีการส่วนงานที่คอยดูแลชุมชนสัมพันธ์โดยเฉพาะ
เพื่อสร้างสัมพันธ์ที่ดีและคอยรับปัญหาในการที่ชุมชนอาจได้รับผลกระทบระหว่างการก่อสร้าง

4.5 งานที่ยังไม่ได้ส่งมอบ

ณ วันที่ 31 ธันวาคม 2553 บริษัทฯ
และบริษัทย่อยมีบ้านที่มีการทำสัญญาจะซื้อจะขายแล้วแต่ยังส่งมอบไม่ได้จำนวน 6 โครงการ จำนวน
40 หน่วย ซึ่งมีมูลค่ารวมประมาณ 139 ล้านบาท ดังนี้

  ------------------------------------- ---------------- ----------------
  โครงการ                               จำนวน            ยูนิต

  ธนาสิริ ปิ่นเกล้า – ราชพฤกษ์ 2              3                10

  เดอะ คลัสเตอร์ วิลล์ 2 ราชพฤกษ์ – พระราม 5 8                36

  เดอะ คลัสเตอร์ วิลล์ 3 ปิ่นเกล้า – ราชพฤกษ์   15               10

  ไพร์มเพลส เนรมิต – อนุสาวรีย์ 1            1                8

  ไพร์มเพลส เนรมิต – อนุสาวรีย์ 2            12               33

  ไพร์มเพลส เนรมิต – อนุสาวรีย์ 1            1                3
  (ส่วนต่อขยาย)                                            

  รวมทั้งหมด                              40               139
  ------------------------------------- ---------------- ----------------